Συνέντευξη του Henri Sterdyniak, Διευθυντή του Τμήματος “Οικονομία της Παγκοσμιοποίησης” του Γαλλικού Παρατηρητηρίου Οικονομικών Συγκυριών (OFCE) | Παρατηρητήριο για την Κρίση\nΣυνεντεύξεις » Συνέντευξη του Henri Sterdyniak, Διευθυντή του Τμήματος “Οικονομία της Παγκοσμιοποίησης” του Γαλλικού Παρατηρητηρίου Οικονομικών Συγκυριών (OFCE)\nΗ Ευρωζώνη διανύει μία έντονη κρίση που έχει διαρκέσει πολύ περισσότερο σε σχέση με τις αρχικές προσδοκίες ή ελπίδες. Είναι πλέον ξεκάθαρο ότι η εξήγηση για τη διάρκεια και το βάθος της κρίσης βρίσκεται εν μέρει στα προβληματικά σημεία του μηχανισμού διακυβέρνησης της Ευρωζώνης. Κατά τη γνώμη σας, ποια είναι τα κύρια προβλήματα και οι αδυναμίες στη διακυβέρνηση της Ευρωζώνης;\nΥπάρχουν πολλά προβλήματα. Μπορούμε ίσως να απομονώσουμε δύο ή τρία βασικά προβλήματα. Το πρώτο αφορά την ηγετική κάστα και την τεχνοκρατία στην Ε.Ε. και, πιο συγκεκριμένα, τη γραφειοκρατία της Ευρωπαϊκής Ένωσης, η οποία έχει αναλάβει να αλλάξει τον τρόπο με τον οποίο λειτουργεί η ευρωπαϊκή οικονομία. Θέλουν να υιοθετήσουν ένα πιο φιλελεύθερο μοντέλο και να το επιβάλουν στους ανθρώπους, καταστρέφοντας έτσι το παραδοσιακό ευρωπαϊκό κοινωνικό μοντέλο. Γι’ αυτόν τον λόγο υπάρχει σύγκρουση ανάμεσα στην ελίτ της Ευρώπης και τη δημοκρατική βούληση.\nΤο δεύτερο πρόβλημα σχετίζεται με τον σχεδιασμό του Ευρώ. Είναι δύσκολο να υπάρξει ένα κοινό νόμισμα μεταξύ κρατών που είναι πολύ διαφορετικά και χρειάζονται διαφορετικές νομισματικές πολιτικές. Επιπλέον, οι ευρωπαϊκοί θεσμοί αποδείχθηκαν ανίκανοι να επιτύχουν άρτιο συντονισμό των εθνικών πολιτικών. Ορισμένα κράτη του Βορρά ακολούθησαν πολύ περιοριστικές οικονομικές πολιτικές και έχουν συσσωρεύσει τεράστια εξωτερικά πλεονάσματα, ενώ τα κράτη του Νότου επωφελήθηκαν από τα χαμηλά επιτόκια και προώθησαν επεκτατικές πολιτικές. Ως εκ τούτου, ακόμη και πριν από την κρίση υπήρχαν μεγάλες διαφορές και ανισότητες ανάμεσα στα ευρωπαϊκά κράτη. Οι χρηματοπιστωτικές αγορές δεν έβλεπαν αυτά τα προβλήματα και με την κρίση, ανακάλυψαν ότι τίποτα δεν ήταν στη θέση του: ότι το κοινό νόμισμα δεν θα επιβίωνε, ότι δεν υπήρχε αλληλεγγύη ανάμεσα στα ευρωπαϊκά κράτη και ότι η ΕΚΤ δεν ήταν σε θέση να εγγυηθεί για το δημόσιο χρέος. Όταν το συνειδητοποίησαν αυτό, οι χρηματοπιστωτικές αγορές άρχισαν να κερδοσκοπούν. Επομένως, μπορούμε να συμπεράνουμε ότι εν τέλει το κοινό νόμισμα δεν είχε οργανωθεί και τόσο καλά.\nΈνα τρίτο ζήτημα αποτελεί το γεγονός ότι η κρίση είναι μια κρίση των χρηματοπιστωτικών αγορών, μια κρίση του χρηματοπιστωτικού καπιταλισμού. Πιο συγκεκριμένα, το μερίδιο κεφαλαίου αυξήθηκε στα περισσότερα κράτη, ενώ το μερίδιο της εργασίας μειώθηκε. Ο χρηματοπιστωτικός καπιταλισμός αύξησε τη ζήτηση και χρειάστηκε επέκταση της οικονομίας, αναγκαστήκαμε να αυξήσουμε το δημόσιο και το ιδιωτικό χρέος, προκειμένου να διατηρήσουμε τη ζήτηση σε υψηλά επίπεδα. Ωστόσο, αυτό δεν μπορούσε να διαρκέσει πολύ, εφόσον ορισμένα κράτη υπερχρεώθηκαν, ενώ ορισμένοι παράγοντες του ιδιωτικού τομέα υπερχρεώθηκαν κι αυτοί. Έτσι, οδηγηθήκαμε σε κρίση του χρηματοπιστωτικού καπιταλισμού. Στην Ευρώπη, η ΕΕ δεν ακολούθησε σωστή στρατηγική μετά την κρίση κι έτσι καταλήξαμε σε αυτή τη δυσχερή κατάσταση. Η στρατηγική που προτείνει η Ευρωπαϊκή Επιτροπή δεν είναι κατάλληλη στην παρούσα κατάσταση.\nΕφορμώμενος από την τελευταία σας παρατήρηση, θεωρείτε ότι οι Ευρωπαίοι ηγέτες και οι ευρωπαϊκοί θεσμοί έχουν κάνει αρκετά κατά τη διάρκεια των τεσσάρων τελευταίων ετών για να αντιμετωπίσουν τις αδυναμίες που μας περιγράψατε, ιδίως στο θεσμικό επίπεδο της ευρωπαϊκής δομής διακυβέρνησης; Και τι είδους θεσμούς χρειαζόμαστε προκειμένου να αντιμετωπίσουμε τις προκλήσεις που αντιμετωπίζουμε;\nΌταν δημιουργήθηκε το Ευρώ, είχαμε το Σύμφωνο Σταθερότητας και Ανάπτυξης, στο οποίο κατέληξαν τα κράτη προκειμένου να ελέγξουν τα δημόσια χρέη και τα ελλείμματα. Μετά την κρίση, η ΕΕ είχε την ίδια άποψη. Για την ακρίβεια, η ΕΕ έχει την άποψη ότι το βασικό ζήτημα έγκειται στο γεγονός ότι όλα τα κράτη θα πρέπει να μειώσουν το δημόσιο χρέος τους και το δημόσιο έλλειμμα, κι έτσι οδηγηθήκαμε στο δημοσιονομικό σύμφωνο. Μολαταύτα, δεν είναι αυτό το ζήτημα, επειδή μετά την χρηματοπιστωτική κρίση πρέπει να διατηρήσουμε τη ζήτηση σε υψηλά επίπεδα, οπότε είναι αδύνατο να εφαρμοστούν οι περιοριστικές πολιτικές που ζητούνται από την Επιτροπή. Ως εκ τούτου, πρέπει να επανεξετάσουμε την οικονομική μας στρατηγική στο επίπεδο της ΕΕ. Πρέπει να επικεντρωθούμε στις αναπτυξιακές πολιτικές και χρειαζόμαστε μια συντονισμένη στρατηγική για να περιορίσουμε την ανισορροπία ανάμεσα στα κράτη του Βορρά και του Νότου. Η στρατηγική δεν μπορεί όμως να εξακολουθήσει να βασίζεται σε μείωση του δημόσιου και του ιδιωτικού χρέους, χωρίς να λάβει υπόψη το γεγονός ότι αυτού του είδους τα δημόσια χρέη και ελλείμματα ήταν αναπόφευκτα, με δεδομένη την οικονομική ανισορροπία. Πρέπει να αλλάξουμε και να συντονίσουμε τις οικονομικές μας πολιτικές, αλλά ο συντονισμός αυτός δεν θα πρέπει να γίνει με βάση τους ίδιους κανόνες, όπως ο κανόνας του 3% για το έλλειμμα – αντιθέτως, θα πρέπει να στοχεύει στη μακροοικονομική ανάπτυξη και την πλήρη απασχόληση.\nΆρα, κατά τη γνώμη σας, οι πολιτικές λιτότητας δεν θα επιλύσουν την κρίση;\nΌχι, δεν χρειαζόμαστε άλλη λιτότητα. Εξαιτίας της τρέχουσας χρηματοπιστωτικής κρίσης, δεν υπάρχει αρκετή κατανάλωση, δεν υπάρχουν αρκετές επενδύσεις, ενώ στα περισσότερα κράτη οι επιχειρήσεις και τα νοικοκυριά θέλουν να μειώσουν το χρέος τους. Συνεπώς, δεν είναι ώρα για πολιτικές λιτότητας. Μπορούμε να πούμε ότι σε μερικά κράτη, όπως η Ελλάδα ή η Ισπανία, οι μισθοί αυξήθηκαν υπέρμετρα, αλλά εάν δούμε τα πράγματα υπό το ευρωπαϊκό πρίσμα, αυτό που χρειαζόμαστε στα περισσότερα κράτη είναι περισσότερο επεκτατικές πολιτικές και θα πρέπει να αυξήσουμε τους μισθούς και να επεκτείνουμε τις κοινωνικές δαπάνες στα κράτη του Βορρά. Επομένως, χρειαζόμαστε μια καλά συντονισμένη οικονομική πολιτική στην Ευρωζώνη. Κατ’ αντιδιαστολή, η στρατηγική της Ευρωπαϊκής Επιτροπής είναι να εξετάζει το κάθε κράτος ξεχωριστά, επιμένοντας σε περιοριστικές πολιτικές χωρίς να λαμβάνει υπόψη της την παγκόσμια κατάσταση. Αυτός είναι ο τρόπος για να λειτουργήσει (η οικονομική πολιτική).\nΠοιες είναι οι συγκεκριμένες πολιτικές που θα προτείνατε; Θα μπορούσατε να αναφερθείτε επιγραμματικά στα συγκεκριμένα βήματα που θα θέλατε να δείτε επειδή, όπως θα γνωρίζετε, πολύ συχνά οι οικονομολόγοι που υιοθετούν κευνσιανές απόψεις δέχονται την κριτική ότι δεν είναι ξεκάθαροι αναφορικά με τις πολιτικές τους προτάσεις.\nΘα τονίσω δύο σημεία. Το πρώτο είναι ότι θα πρέπει να «τεμαχίσουμε» το βάρος των χρηματοπιστωτικών αγορών. Η ΕΚΤ πρέπει να εγγυηθεί για το δημόσιο χρέος στο σύνολό του, και πρέπει να διασφαλίσει ότι όλα τα κράτη θα μπορούν να δανειστούν με επιτόκιο χαμηλότερο από τον ρυθμό ανάπτυξης, για παράδειγμα με λιγότερο από 2% ή 3%, ώστε το δημόσιο χρέος να καταστεί βιώσιμο. Επιπλέον, θα πρέπει να υπάρξει μεταρρύθμιση του τραπεζικού τομέα, ώστε οι τράπεζες να είναι αναγκασμένες να δανείζουν στους ανθρώπους, στις εταιρείες και στα νοικοκυριά, στους επενδυτές και όχι στους κερδοσκόπους. Εάν προβαίναμε σε τραπεζική μεταρρύθμιση, θα μειώναμε παράλληλα το βάρος που υπόκεινται οι χρηματοπιστωτικές αγορές. Αυτό που βλέπω είναι ότι θα πρέπει να δημιουργήσουμε δημόσιες τράπεζες και δημόσια κεφάλαια που θα χρηματοδοτήσουν τις ευρωπαϊκές βιομηχανίες και όχι την κερδοσκοπία. Θα πρέπει επίσης να χρηματοδοτήσουμε το κράτος χρησιμοποιώντας τις αποταμιεύσεις των Ευρωπαίων πολιτών σε χαμηλά και σταθερά επιτόκια.\nΩς προς το δεύτερο σημείο, θα πρέπει οι βιομηχανίες μας να αρχίσουν να καταναλώνουν λιγότερη ενέργεια. Πρέπει να προετοιμάσουμε την οικολογική μετάβαση, πρέπει να επενδύσουμε στην εξοικονόμηση ενέργειας, να αναπτύξουμε νέες εναλλακτικές πηγές ενέργειας. Έχουμε πολλούς άνεργους στα κράτη μας και επομένως πρέπει να τους χρησιμοποιήσουμε, για παράδειγμα στην κατασκευή κατοικιών που θα χρησιμοποιούν λιγότερη ενέργεια. Άρα, λοιπόν, χρειαζόμαστε ένα «σχέδιο Μάρσαλ» σε ευρωπαϊκό επίπεδο για την ανάπτυξη νέων βιομηχανιών που θα μπορούσαν να συμβάλουν στην οικολογική εξέλιξη. Με αυτές τις προτάσεις μπορούμε να διατηρήσουμε τη ζήτηση αλλά και την παραγωγική ικανότητα στα κράτη-μέλη της ευρωζώνης.\nΌσον αφορά την πρόταση για μεταρρύθμιση του τραπεζικού τομέα, υπάρχουν συγκεκριμένες μεταρρυθμίσεις που έχετε κατά νου; Ίσως διαρθρωτικές αλλαγές, όπως για παράδειγμα ο περιορισμός του τραπεζικού τομέα ή ο Φόρος επί των Χρηματοπιστωτικών Συναλλαγών;\nΓνωρίζετε ότι στην Ευρώπη έχει συμφωνηθεί η τραπεζική ένωση, αλλά με τρόπο που δεν θα είναι σε θέση να λειτουργήσει σωστά. Κατά κάποιον τρόπο, η ΕΚΤ είναι αυτή που αποφασίζει ποιό θα είναι το τραπεζικό και το χρηματοπιστωτικό σύστημα που χρειαζόμαστε στην Ευρώπη. Έτσι, χρειαζόμαστε ένα συγκεκριμένο τραπεζικό σύστημα όπου δεν θα επιτρέπεται η κερδοσκοπία, αφού δεν θα επιτρέπεται ο δανεισμός σε κερδοσκόπους. Επομένως, πιστεύω ότι χρειαζόμαστε διαχωρισμό ανάμεσα στις επενδυτικές και τις εμπορικές τράπεζες. Το κράτος θα πρέπει να εγγυάται για τις εμπορικές τράπεζες και η ΕΚΤ να εγγυάται για το κράτος. Θα πούμε στους Ευρωπαίους πολίτες ότι μπορούν να βάλουν τα λεφτά τους στις ευρωπαϊκές εμπορικές τράπεζες. Αυτά τα λεφτά, στη συνέχεια, θα χρησιμοποιηθούν για δημόσιες επενδύσεις, για οικολογικούς σκοπούς και όχι για κερδοσκοπία, ενώ θα έχουμε έναν χρηματοπιστωτικό τομέα που θα είναι πολύ πιο μικρός, όπου θα υπάρχει κίνδυνος αλλά δεν θα υπάρχει σύνδεση ανάμεσα στον χρηματοπιστωτικό και τον παραγωγικό τομέα.\nΕπιπλέον, χρειαζόμαστε έναν Φόρο επί των Χρηματοπιστωτικών Συναλλαγών προκειμένου να αποτρέψουμε τις χρηματοπιστωτικές καινοτομίες που δεν είναι χρήσιμες και που πολύ συχνά αποδεικνύονται επικίνδυνες για την οικονομική σταθερότητα. Επίσης, θα πρέπει να έχουμε ένα συγκεκριμένο ευρωπαϊκό τραπεζικό σύστημα και να πούμε σε κράτη όπως το Λουξεμβούργο ή το Ηνωμένο Βασίλειο ότι, εάν θέλουν να παραμείνουν στην ΕΕ, θα πρέπει να υπακούσουν σε ορισμένους κανόνες, αφού δεν μπορούμε να επιτρέψουμε σε ορισμένα κράτη να αναπτύξουν τον χρηματοπιστωτικό τους τομέα επιτρέποντας την ύπαρξη κινδύνων. Το ίδιο ισχύει και για τα ζητήματα φορολόγησης. Πιο συγκεκριμένα, πρέπει να αποτρέψουμε τη φοροδιαφυγή και δεν μπορούμε να επιτρέψουμε την ύπαρξη φοροδιαφυγής σε κράτη όπως η Ολλανδία, το ΗΒ ή το Βέλγιο. αυτά τα κράτη πρέπει να αλλάξουν τους φορολογικούς τους κανόνες, ώστε να αποτρέψουν τις μεγάλες εταιρείες από τη μετακίνηση στα κράτη με χαμηλή ή καθόλου φορολόγηση.\nΟι ευρωπαϊκοί θεσμοί είναι ελάχιστα δημοφιλείς μεταξύ πολλών από τους Ευρωπαίους πολίτες και εφόσον θέλουμε να δούμε πρόοδο στο ευρωπαϊκό σχέδιο, χρειαζόμαστε μια νέα οικονομική πολιτική. η Ευρώπη δεν πρέπει να πολεμάει τους ίδιους της τους πολίτες, για παράδειγμα επιμένοντας ότι τα κράτη πρέπει να μειώσουν τις δημόσιες δαπάνες και ειδικότερα τις κοινωνικές. Επομένως, τα κράτη-μέλη της ΕΕ πρέπει να βρουν πιο αποτελεσματικούς τρόπους φορολόγησης, να προωθήσουν κοινά προγράμματα για την οικολογική ανάπτυξη και την κοινωνική Ευρώπη. Πιστεύω ότι εάν μπορούσε να υπάρξει αυτή η αλλαγή πολιτικής, τότε θα ήταν δυνατόν να οικοδομήσουμε μία περισσότερο αποτελεσματική Ευρώπη.\nΠοια είναι η γνώμη σας για την απόφαση αναφορικά με την Κύπρο; Ενστερνίζεστε μια λύση αυτού του είδους; Συμφωνείτε με το μοντέλο που επιλέχθηκε για την Κύπρο, το οποίο φαίνεται ότι θα αποτελέσει επίσης τον κανόνα από εδώ και στο εξής;\nΠιστεύω ότι τα δημόσια χρήματα θα πρέπει να χρησιμοποιούνται ως ασφάλεια απέναντι στις κερδοσκοπικές δραστηριότητες. Έτσι, εάν μερικές τράπεζες αντιμετωπίζουν δυσκολίες για λόγους κερδοσκοπίας, νομίζω ότι είναι συνυπεύθυνες τόσο οι τράπεζες, όσο και οι πιστωτές. Θεωρώ ότι ένα μέρος της τραπεζικής δραστηριότητας, όπως π.χ. ο δανεισμός σε επιχειρήσεις, σε εθνικές επιχειρήσεις, σε εθνικές τοπικές συλλογικότητες ή σε εθνικά νοικοκυριά, θα πρέπει να προστατευθεί, και νομίζω επίσης ότι θα πρέπει να προστατευθούν οι μικρο-καταθέτες και οι μικρο-μεσαίες επιχειρήσεις. Επομένως, πιστεύω ότι η καλύτερη επιλογή είναι ο σαφής διαχωρισμός ανάμεσα στις εμπορικές τράπεζες όπου οι καταθέσεις θα προστατεύονται, και στον χρηματοπιστωτικό τομέα όπου δεν υπάρχουν καθόλου εγγυήσεις του δημοσίου. Για παράδειγμα, σε χώρες που βρίσκονται σε ύφεση, πολλές επιχειρήσεις αντιμετωπίζουν προβλήματα και νομίζω ότι σε αυτή την περίπτωση πρόκειται για λάθος των καταθετών, οπότε οι τράπεζες θα πρέπει να τεθούν υπό την προστασία του δημοσίου. Πιστεύω ότι σε ορισμένες περιπτώσεις είναι απαραίτητη η εγγύηση του δημοσίου για τις τράπεζες, ώστε οι εμπορικές τράπεζες να παρέχουν δάνεια, δίνοντας ώθηση στην οικονομική δραστηριότητα. για αυτά θα πρέπει να εγγυηθούν το κράτος και η ΕΚΤ. Δεν θεωρώ ότι είναι εφικτό να επιτρέψουμε -κάποια στιγμή στο μέλλον- στις χρηματοπιστωτικές αγορές να κερδοσκοπούν από την πτώχευση τραπεζών και κρατών. Εάν οδηγηθούμε σε ένα ευρωπαϊκό σύστημα όπου οι χρηματοπιστωτικές αγορές θα μπορούν να κερδοσκοπούν ενάντια στις τράπεζες και τα κράτη, τότε θα είναι ένα εύθραυστο σύστημα. Η καλύτερη λύση είναι η ΕΚΤ να εγγυηθεί για τις τράπεζες και τα κράτη.\nΜια ερώτηση για την Ελλάδα, εφόσον υπήρξατε επικριτικός απέναντι στη στρατηγική της λιτότητας, πώς θα σας φαινόταν ένας συνδυασμός πολιτικών λιτότητας και ανάπτυξης στην Ελλάδα, με δεδομένο ότι θα πρέπει σίγουρα να υπάρχει ένας τρόπος για να μειώσουμε το υπερβολικό έλλειμμα και το χρέος που είχε η Ελλάδα στο ξεκίνημα της κρίσης;\nΣτο σημείο αυτό μπορούμε να εντοπίσουμε τρία προβλήματα. Το πρώτο, όπως έχω ήδη πει, είναι ότι χρειαζόμαστε μία στρατηγική στην Ευρωζώνη: εάν ακολουθήσουμε επεκτατική πολιτική στα κράτη του Βορρά θα βοηθήσουμε και τα κράτη του Νότου να βελτιώσουν τη θέση τους. Έτσι, δεν θα χρειαζόμαστε λιτότητα αλλά επεκτατικές πολιτικές για την υποστήριξη των κρατών του Νότου.\nΤο δεύτερο ζήτημα αφορά το γεγονός ότι στην Ελλάδα, πριν από την κρίση το χρέος δεν ήταν βιώσιμο και η Ελλάδα δεν αξιοποίησε τα πολύ χαμηλά επιτόκια, προκειμένου να προωθηθούν οι δημιουργικές επενδύσεις. Στην Ελλάδα δεν υπάρχει μία ηγετική τάξη που να επενδύει στη χώρα, άρα χρειάζεται μεταρρύθμιση της χώρας, ίσως χρειάζεται μερική λιτότητα.\nΤο τρίτο ζήτημα είναι ότι κάναμε λάθος με το Ευρώ. Δηλαδή, δεν υπήρχε ισορροπία ανάμεσα στη Γερμανία και τα κράτη του Νότου, γι’ αυτό πρέπει όλοι μας να αναγνωρίσουμε ότι κάναμε λάθος, ότι το σχέδιο για την Ευρωπαϊκή Ένωση δεν ήταν ορθά σχεδιασμένο και ότι πλέον όλα τα κράτη πρέπει να συνεισφέρουν για την επίλυση της κρίσης. Χρειαζόμαστε μία συμφωνία σε ευρωπαϊκό επίπεδο, ώστε να πληρώσουν για την κρίση τόσο η Ελλάδα, όσο και η Γερμανία. Από τη στιγμή που θα είμαστε σε θέση να μοιραστούμε τις συνέπειες της κρίσης, πρέπει να χαράξουμε μια οικονομική πολιτική με περισσότερη ανάπτυξη, η οποία επίσης θα αποτρέπει κράτη όπως η Ολλανδία, η Γερμανία και η Αυστρία, από τη συσσώρευση τεράστιων εξωτερικών πλεονασμάτων. Θα πρέπει να πούμε σε αυτά τα κράτη ότι στην περίπτωση που το εξωτερικό πλεόνασμά τους είναι τεράστιο, θα πρέπει επίσης να αυξήσουν τους μισθούς ή τις δημόσιες δαπάνες, ή να δανείσουν το πλεόνασμά τους στα κράτη του Νότου – και όχι μόνο για οικονομικούς λόγους αλλά για να γίνουν και παραγωγικές επενδύσεις. Εάν η Γερμανία επενδύσει στα κράτη του Νότου, θα πρέπει να τις βοηθήσει να οικοδομήσουν τον βιομηχανικό τους τομέα. Δεν είναι δυνατόν για τη Γερμανία να αυξάνει διαρκώς το πλεόνασμά της χωρίς να υπάρχουν κάποια άλλα κράτη στην άλλη πλευρά της Ένωσης που θα αυξάνουν το χρέος τους.\nΠόσο αισιόδοξος είστε ότι οι λύσεις που προτείνετε είναι πολιτικά εφικτές;\nΌχι, δεν είμαι αισιόδοξος, επειδή στην ουσία έχουμε έναν συνασπισμό ανάμεσα σε κράτη του Βορρά και σε νεοφιλελεύθερους ευρωπαϊκούς, τεχνοκρατικούς θεσμούς, η οποία μπλοκάρει τις αλλαγές. Εάν θέλουμε να αλλάξουμε, θα πρέπει να υπάρξει μια κρίση στην Ευρώπη, θα πρέπει να υπάρξει συμμαχία ανάμεσα στα κράτη του Νότου και τη Γαλλία, το Βέλγιο και το κοινωνικό κίνημα, ώστε να αλλάξει η ευρωπαϊκή πολιτική. Πρέπει να υπάρξει κρίση, επειδή η Γερμανία δεν θα μπορούσε να αποδεχθεί την αλλαγή χωρίς πρώτα να υπάρξει κρίση. Άρα, το πρόβλημα έγκειται στο τι ορίζουμε ως κρίση; Για παράδειγμα, αν επιβεβαιωθούν οι προβλέψεις ότι τα λαϊκιστικά κόμματα θα επιτύχουν αξιόλογα ποσοστά στις επόμενες Ευρωεκλογές ή ότι ορισμένα κράτη δεν τηρούν το δημοσιονομικό σύμφωνο μπορούν να πυροδοτήσουν μία τέτοιου είδους κρίση. Χρειαζόμαστε μια κρίση ώστε να αλλάξει η κατάσταση στην Ευρώπη, διαφορετικά είναι πολύ δύσκολο να πεισθούν οι Ευρωπαίοι τεχνοκράτες και η ευρωπαϊκή ηγετική ελίτ. Εάν δεν αλλάξουμε, πολύ φοβάμαι ότι οι συνέπειες θα είναι καταστροφικές, για παράδειγμα για τη χώρα μου…\nΕάν δεν έχετε πρόβλημα, εφόσον αναφέρατε τη Γαλλία, είστε ικανοποιημένος ύστερα από ένα έτος μετά την εκλογή Ολάντ, με την πολιτική που έχει ακολουθηθεί μέχρι σήμερα;\nΌχι, δεν είμαι ικανοποιημένος επειδή είχαμε την προσδοκία ότι ο κ. Ολάντ θα ήταν σε θέση να αλλάξει την κατάσταση στο ευρωπαϊκό επίπεδο. Περιμέναμε ότι ο Ολάντ δεν θα υπέγραφε το δημοσιονομικό σύμφωνο, ότι θα κατάφερνε να προωθήσει ένα πιο αποτελεσματικό σύμφωνο με έμφαση στην ανάπτυξη και τις θέσεις εργασίας, αλλά απέτυχε σε αυτούς τους τομείς. Εάν θέλει να επιτύχει, πρέπει να αποδεχθεί ότι μεταξύ Γαλλίας και Γερμανίας είναι απαραίτητη η σύγκρουση. Χωρίς τέτοια σύγκρουση είναι πολύ δύσκολο να υπάρξουν αλλαγές. Άρα, μπορούμε να πούμε ότι στην Ευρώπη υπάρχουν δύο εναλλακτικές απόψεις: η πρώτη υποστηρίζει ότι χρειαζόμαστε λιτότητα και διαρθρωτικές μεταρρυθμίσεις, ότι πρέπει να μειωθούν οι δημόσιες δαπάνες, ενώ η δεύτερη άποψη υποστηρίζει ότι θα πρέπει να δώσουμε μεγαλύτερη έμφαση στις αναπτυξιακές πολιτικές, θα πρέπει να έχουμε μεγαλύτερη επέκταση στα κράτη του Βορρά, να επιτρέψουμε στον Βορρά να δανειοδοτήσει τις παραγωγικές βιομηχανίες του Νότου, να διατηρήσουμε τη ζήτηση και να αναπτύξουμε πολιτικές για τη βιομηχανία. Αυτή τη στιγμή στην Ευρώπη υπάρχουν δύο πολιτικές και, στην πραγματικότητα, θα πρέπει να υπάρξει ανοιχτός και δημοκρατικός διάλογος. Η Γαλλία έχει αποφασίσει να ακολουθεί τη Γερμανία και όχι να της αντιτεθεί, προκειμένου να αποφευχθεί μία κρίση στην Ευρώπη – νομίζω ότι πρόκειται για μία καλή στρατηγική.\nΟ Henri Sterdyniak είναι οικονομολόγος, Διευθυντής του τμήματος “Οικονομία της παγκοσμιοποίησης” του Γαλλικού Παρατηρητηρίου Οικονομικών Συγκυριών (OFCE). Έχει δημοσιεύσει πολλά άρθρα με θέμα τη μακροοικονομία, την οικονομική πολιτική, τη νομισματική και …\nδιεθνή οικονομία, την ευρωπαϊκή οικονομία καθώς και διάφορα κοινωνικά, φορολογικά και δημοσιονομικά ζητήματα. Καθηγητής στο Πανεπιστήμιο Paris Dauphine, θεμελίωσε, σε συνεργασία με τρεις άλλους γάλλους οικονομολόγους, το “Κίνημα των Ανήσυχων Οικονομολόγων” οι οποίοι στο μανιφέστο τους, αποκηρύσσουν την απουσία διαλόγου σχετικά με τις πολιτικές λιτότητας που ακολουθούνται στη Γαλλία και στην Ευρώπη, καθώς και την κυριαρχία των χρηματοοικονομικών αγορών.


Πολωνία - Πορτογαλία Προγνωστικά στοίχημα 11-10-2018\nΑπό το Nations League και το Πολωνία – Πορτογαλία τα επόμενα προγνωστικά ….\nΗ Πολωνία την πρώτη αγωνιστική του Nations League απέσπασε εξαιρετικό αποτέλεσμα εκτός έδρας, καθώς ήρθε ισόπαλη με την Ιταλία με 1-1 και πήρε τον πρώτο της βαθμό στον όμιλο. Την επόμενη αγωνιστική είχε το ρεπό της και έτσι έδωσε φιλική αναμέτρηση κόντρα στην Ιρλανδία, με την οποία επίσης αναδείχθηκε ισόπαλη με 1-1. Σήμερα με νίκη ανεβαίνει στην κορυφή και στις 14 του μήνα θα υποδεχτεί την Ιταλία για να διατηρηθεί στην κορυφή και να συνεχίσει να παλεύει για την πρόκριση της.\nΗ Πορτογαλία ξεκίνησε με ρεπό τις υποχρεώσεις της στο Nations League δίνοντας φιλική αναμέτρηση με την Κροατία σε ένα δυνατό τεστ, από το οποίο δεν βγήκε νικητής, αφού οι δύο ομάδες έμειναν ισόπαλες στο 1-1. Την δεύτερη αγωνιστική υποδέχτηκε την Ιταλία και πήρε σπουδαία νίκη με 1-0, σε ένα ματς που ήταν ανώτερη και δίκαια επικράτησε. Σήμερα το πρώτο της μέλημα θα είναι να μην ηττηθεί για να διατηρήσει τα σκήπτρα της στην κορυφή. Την Κυριακή έχει ρεπό και έτσι θα παίξει φιλικό με την ομάδα της Σκωτίας.\nΠροϊστορία στο Πολωνία – Πορτογαλία\nΤην τελευταία φορά συναντήθηκαν στο Euro του 2016 με την Πορτογαλία να κερδίζει την Πολωνία στα πέναλτι μετά το 1-1 της κανονικής διάρκειας.\nΟι δύο ομάδες έχουν συναντηθεί 10 φορές από το 1976 και μετά σε όλες τις διοργανώσεις, με την Πολωνία να μετρά 3 νίκες, την Πορτογαλία επίσης 3 νίκες, ενώ 4 παιχνίδια έληξαν ισόπαλα.\nΗ Πολωνία έχει σερί 1-2-2 στα τελευταία της παιχνίδια.\nΗ Πολωνία προέρχεται από 3 σερί Under 2,5 και 3/5 G/G.\nΗ Πορτογαλία έχει σερί 2-2-1 στα τελευταία της παιχνίδια.\nΗ Πορτογαλία προέρχεται από 3/4 G/G και 4/5 Under 2,5.\nΤα 3 τελευταία μεταξύ τους παιχνίδια έληξαν ισόπαλα.\nΤα 3 από τα 4 τελευταία μεταξύ τους παιχνίδια εμφάνισαν το G/G.\nΑπουσίες στο Πολωνία – Πορτογαλία\nΓια την Πολωνία επιστρέφουν στην αποστολή οι Γκροζίτσκι, Γεντρέιτσικ και Ολκόφσκι.\nΓια την Πορτογαλία εκτός αποστολής έμεινε ο Κριστιάνο Ρονάλντο, ενώ σε αυτήν επιστρέφει ο μέσος Ρενάτο Σάντσες και ο επιθετικός Έντερ.\nΤο παιχνίδι είναι αρκετά δύσκολο και για τις δύο ομάδες και το πρώτο τους μέλημα θα είναι να μην ηττηθούν. Οι Πολωνοί δεν πείθουν πλέον πολύ όπως τους είχαμε γνωρίσει τα προηγούμενα χρόνια, αλλά και οι Πορτογάλοι χωρίς τον Ρονάλντο χάνουν σχεδόν όλη τους την ομάδα. Λεπτές οι ισορροπίες, με την πρόσφατη παράδοση να δείχνει Χ και εμείς να ακολουθούμε για άλλο ένα ματς. Το Χ λοιπόν, πληρώνει 3,30 στον Stoiximan.\nΠολωνία – Πορτογαλία | Προγνωστικά στοιχήματος | stoiximabet.com\nCantona Δωρεαν Προγνωστικά ΠΟΛΩΝΙΑ ΠΟΡΤΟΓΑΛΙΑ\t2018-10-11\nΕτικέτεςCantona Δωρεαν Προγνωστικά ΠΟΛΩΝΙΑ ΠΟΡΤΟΓΑΛΙΑ


Ο ΚΟΣΜΟΣ ΜΕΤΑ: ΑΝΘΡΩΠΩΝ ΠΑΣΧΑ\nΗ εβδομάδα αυτή είναι η Μεγάλη. Η σεξουαλικότητα ως αποτέλεσμα πτώσης του ανθρώπου. Το μήλο. Η φθορά, η αμαρτία, ο θάνατος. Ως παράγωγα μιας ανυπακοής. Κατάνυξη. Αυθόρμητη ανάγκη, ορμέμφυτη. Η επιστήμη μετεξεταστέα. Μυστικός Δείπνος. Κάποιοι Ιούδες. Εκκλησία με συγγενείς, χωρίς εκκλησία. Ευαγγέλια. Τέσσερα ή περισσότερα. Κεράκια. Το φιλμ του Τζεφιρέλι. Ένα ιερό πτώμα. Ανέστη εκ νεκρών.\nΟ Χριστιανός είναι πιστός ή το αντίθετο; Τότε η αγάπη δεν είναι Χριστιανική. Τι είναι αγάπη; Γεμάτα σταχτοδοχεία. Η σταύρωση. Η μεταφυσική αναζήτηση. Οι ιστορικές αποδείξεις, τα θαύματα. Εγγυημένες βεβαιότητες. Τα πατροπαράδοτα έθιμα. Η άνοστη μαγειρίτσα. Το καημένο αρνί. Τα κόκκινα αυγά. Το κόκκινο κρασί. Η κόκκινη κάρτα. Σε όλους. Το αίμα.\nΠεριφέρω τον επιτάφιό μου. Αγόγγυστα, όπως ο Χριστός. Ως που επιτρέπεται να φτάσουμε; Η απελπισία ως συνώνυμο της αυτογνωσίας. Ιησούν ή Βαραβάν;\nΟ Θεός είναι παντού. Και στον ουρανό. Τις νύχτες, όταν καμιά φορά τον χρειάζομαι, ανοίγω τα σύννεφα σαν ακορντεόν και τον βλέπω. Συζητάμε για λίγο, σε θερμό κλίμα. Έχει ασημί γένια και παιδικό χαμόγελο. Κάνει με το ξυλαράκι του κάτι γρατζουνιές που μοιάζουν με αστέρια. Βάζω ένα στη τσέπη μου, υπάρχουν πολλά. Να προσέχεις μου λέει. Με βάζει να το υποσχεθώ.\nΒρέχει, αλλά εγώ δεν βρέχομαι. Είναι κι αυτό ένα θαύμα. Απ’ τα ακαταχώρητα. Τα ιδιωτικά.


Φανερά συγκινημένος ο Γιάννης Αντετοκούνμπο τραβούσε με βίντεο όλη την τελετή.\nΣημειώνεται πως το Φύλλο της Εφημερίδας της Κυβερνήσεως, με ημερομηνία (9/9) ανακοίνωσε την πολιτογράφηση ως Ελλήνων πολιτών της Βερόνικα Αντετοκούνμπο και του μικρού της οικογένειας, Άλεξ.\nTags: Βερόνικα Αντετοκούνμπο, Γιάννης Αντετοκούνμπο, ΜΑΚΗΣ ΒΟΡΙΔΗς\nΕυχαριστίες από το Γηροκομείο Ναυπλίου προς το Νεφρολογικό Κέντρο\nΤο Διοικητικό Συμβούλιο οι εργαζόμενοι και οι τρόφιμοι του ιδρύματος ΟΙΚΟΣ ΕΥΓΗΡΙΑΣ – ΠΡΟΝΟΙΑ – ΜΑΡΙΑΣ Κ. ΡΑΔΟΥ εκφράζουν τις θερμές τους ευχαριστίες προς το Ι.Κ.Α.Ν ΝΕΦΡΟΛΟΓΙΚΟ ΚΕΝΤΡΟ ΝΑΥΠΛΙΟΥ για το συνεχές και αμέριστο ενδιαφέρον σας προς το ίδρυμά μας προσφέροντας σε τακτά χρονικά διαστήματα τρόφιμα και φαρμακευτικό υλικό. Η πράξη σας αυτή δείχνει την αγάπη […]\nΣτις 7 τελικά θα πραγματοποιηθεί το διάγγελμα του πρωθυπουργού Κυριάκου Μητσοτάκη για το θέμα των υποχρεωτικών εμβολιασμών αλλά και την εξέλιξη του προγράμματος εμβολιασμού. Share on FacebookTweetFollow us


Συνάντηση Γεροντόπουλου με τον Πατριάρχη Αντιοχείας - Newpost.gr\nΗ ζέστη συνεχίζεται - Μικρή πτώση της θερμοκρασία από το μεσημέρι του Newsroom Δημοσίευση 9 Νοεμβρίου 2014, 22:46 Συνάντηση Γεροντόπουλου με τον Πατριάρχη Αντιοχείας Για την πολύ δύσκολη κατάσταση των Χριστιανών στην δοκιμαζόμενη περιοχή της Μέσης Ανατολής ενημέρωσε ο πατριάρχης Αντιοχείας κ.κ. Ιωάννης τον υφυπουργό Εξωτερικών Κυριάκο Γεροντόπουλο με την ευκαιρία της συνάντησης τους χθες στην Ιερά Μονή "Παναγίας του Έβρου", στο χωριό Δίκελλα λίγο έξω από την Αλεξανδρούπολη.\nΣτη μονή φιλοξενείται για λίγες μέρες ο Μακαριώτατος, προκειμένου να ανανεώσει τον πνευματικό του σύνδεσμο με τις μοναχές, ως τέκνο και αυτός του μακαριστού Γέροντος Πολυκάρπου, ενώ ο κ. Γεροντόπουλος, ο οποίος είναι και βουλευτής Έβρου, μετέβη εκεί προκειμένου να τον συναντήσει.\nΣτη συνάντηση κατά την οποία παρευρέθηκε και ο μητροπολίτης Αλεξανδρουπόλεως κ.κ Ανθιμος, συζητήθηκε το ταξίδι που είχε κάνει πέρυσι στον Λίβανο ο κ. Γεροντόπουλος και η προηγούμενη συνάντηση τους στην Ιερά Μονή Μπάλαμαντ, ενώ αμφότεροι εξέφρασαν την ελπίδα να έχει αίσιο τέλος η υπόθεση της απαγωγής των δύο Μητροπολιτών, ένας από τους οποίους είναι και αδερφός του πατριάρχη. Τέλος, ο κ.Ιωάννης ευχαρίστησε την Ελληνική Πολιτεία, για την στήριξη που παρέχει στο Πατριαρχείο Αντιοχείας.


8 εντυπωσιακές φωτογραφίες από τον διαγωνισμό Earth Photo 2020 – flamis.gr\nΟι φετινοί νικητές του διεθνούς διαγωνισμού Earth Photo μόλις ανακοινώθηκαν. Ο θεσμός που δημιούργησαν από κοινού το ίδρυμα Royal Geographical Society και το Forestry Commission England έχει ως στόχο να πυροδοτήσει συζητήσεις σχετικά με το περιβάλλον μέσω οπτικών αφηγήσεων που εστιάζουν σε αυτό και τους κατοίκους του.\nΜε εντυπωσιακές φωτογραφίες αλλά και κινηματογραφικό υλικό απ’ όλο τον πλανήτη, το Earth Photo φιλοδοξεί να αναδείξει την ομορφιά της γης αλλά και να ευαισθητοποιήσει το κοινό σχετικά με το αβέβαιο μέλλον μας σε αυτή.\nΗ φύση ανακαταλαμβάνει τα μέρη που εγκατέλειψαν οι άνθρωποι.\nJonk/Earth Photo 2020/RGS\nΗ φύση είναι πιο δυνατή από εμάς. Ό, τι και να συμβεί στους ανθρώπους εκείνη θα είναι πάντα εκεί.\nΠέρα από τη σκοτεινή τους πλευρά, οι φωτογραφίες του μεγάλου νικητή του διαγωνισμού, Jonk έχουν μια νότα αισιοδοξίας καθώς αποτυπώνουν πόσο επίμονη και ισχυρή είναι η φύση.\nDryland Farming, Study\nΠίσω από αυτή την εικόνα βρίσκεται ο Yi Sun, φωτογράφος που ειδικεύεται στην αεροφωτογραφία και το ταξιδιωτικό ρεπορτάζ. Στο έργο του βλέπουμε τα αποτελέσματα της ανθρώπινης παρέμβασης στο περιβάλλον και συγκεκριμένα την Αραγωνία της Ισπανίας που υποφέρει από ξηρασία τις τελευταίες δεκαετίες.\nCharles Xelot/Earth Photo 2020/RGS\nΟ Charles Xelot φωτογραφίζει τις καταστροφές που προκαλούν οι πυρκαγιές. Χρησιμοποιώντας τεχνητό φως για τις εικόνες του υπενθυμίζει το γεγονός πως οι φωτιές είναι αποτέλεσμα ανθρώπινης δραστηριότητας.\nJoe Habben/Earth Photo 2020/RGS\nΟ Joe Habben, φωτογράφος με βάση τη Γλασκώβη, επικεντρώνεται στις πτυχές της ανθρώπινης παρέμβασης στη φύση, στην παγκοσμιοποίηση, τον δημόσιο χώρο, την υπερθέρμανση του πλανήτη και τις κοινωνικές συμπεριφορές. Στην φωτογραφία του για τον διαγωνισμό αποτυπώνει την πλημμύρα στη Βενετία.\nΗ Καμπότζη φλέγεται\nΟ Βρετανός φωτορεπόρτερ Sean Gallagher ασχολείται με την ανάδειξη θεμάτων που σχετίζονται με την κλιματική κρίση και άλλα παγκόσμια περιβαλλοντικά προβλήματα. Το έργο «Η Καμπότζη φλέγεται» δημιουργήθηκε στις αρχές του 2020 και δείχνει τον αντίκτυπο της ανεξέλεγκτης αποψίλωσης.\nEarth Photo 2020/RGS\nΣτα βουνά Daliang, όπου βρίσκεται ο μεγαλύτερος οικισμός Yi στην Κίνα, τραβήχτηκε η συγκεκριμένη φωτογραφία. Τα βουνά μεταξύ των επαρχιών Σιτσουάν και Γιουνάν, καλύπτουν περισσότερα από 60.000 τετραγωνικά χιλιόμετρα και έχουν συνολικό πληθυσμό 4.730.400 κατοίκους.\nΠερισσότερες από 10 εθνοτικές ομάδες, όπως οι Χαν, οι Γι και οι Ναξί ζουν στην περιοχή. Οι νέοι συχνά αναγκάζονται να αφήσουν τα βουνά για να αναζητήσουν εργασία, αφήνοντας πίσω ηλικιωμένους και παιδιά. Ο άντρας της φωτογραφίας νοσταλγεί τους συγγενείς του.\nΈμιλι Ρατακόφσκι : Ποζάρει γυμνή στον έκτο μήνα εγκυμοσύνης της


Έκτακτο Παράρτημα: Υπάρχει τελικά αργό σχέδιο εξόντωσης του Έλληνα\n250.000 χιλιάδες εκτρώσεις το χρόνο στην Ελλάδα (2015) = 250.000 θάνατοι. Μάλλον βοηθάμε και μεις να γίνει ποιο γρήγορα το σχέδιο εξόντωσής μας, δυστυχώς.\nΕΛΛΗΝΟΡΘΟΔΟΞΟΣ 1 Φεβρουαρίου 2017 - 12:11 π.μ.\nΕμείς οι ίδιοι φέρνουμε την καταστροφή μας.\nΝα μην τα ρίχνουμε συνέχεια στους ξένους !\nΕίμαστε δυστυχώς "πρωταθλητές" στις εκτρώσεις.\nΟι εκτρώσεις είναι το μέγιστο συλλογικό αμάρτημα των νεοελλήνων και είναι η βασική αιτία της παρακμής του Ελληνισμού.\nΠώς περιμένουμε να βοηθήσει ο Θεός την Ελλάδα όταν εμείς διαπράττουμε αυτό το πρωτοφανές έγκλημα ;;\nΚαι να μην ακούω τις γνωστές ανοησίες ότι για την υπογεννητικότητα φταίει δήθεν η οικονομική κρίση...\nΕάν ήταν έτσι, οι πλούσιες χώρες θα είχαν τις περισσότερες γεννήσεις και οι φτωχές χώρες θα είχαν τις λιγότερες.\nΒλέπουμε όμως ότι στην πράξη συμβαίνει το αντίθετο.\nΗ Ελλάδα είχε υπογεννητικότητα και πριν την οικονομική κρίση.\nΗ αιτία της υπογεννητικότητας είναι η ηθική και πνευματική κατάπτωση της Ελληνικής κοινωνίας από την μεταπολίτευση και μετά.\nΗ απομάκρυνση από την Ορθοδοξία και τα Ιδανικά της Πατρίδας και της Οικογενείας - εν ονόματι του δήθεν "προοδευτισμού" - έφερε αυτά τα αποτελέσματα.\nΕάν οι νεοέλληνες είχαν αγάπη για τον Θεό, την Πατρίδα και την Οικογένεια θα έκαναν περισσότερα παιδιά κι ας είχαν λιγότερα χρήματα.\nΑλλά δυστυχώς πιθηκίζουμε σαν μα'ι'μούδες την κάθε εκφυλισμένη "μόδα" που μας έρχεται από την Δύση.\nΠώς λοιπόν περιμένουμε να μας βοηθήσει ο Θεός ;;


Bye bye αϋπνία: 9 τρόποι για να πολεμήσετε την αϋπνία σας (2021)\nΗ υπομονή από την αϋπνία δεν είναι μια ευχάριστη κατάσταση. Η μη ύπαρξη ύπνου μπορεί να είναι μια φοβερή εμπειρία για πολλούς ανθρώπους και να οδηγήσει σε νευρικότητα, ένταση και έλλειψη ενέργειας. Ευτυχώς, υπάρχουν πολλοί φυσικοί τρόποι για να θεραπεύσετε και να σταματήσετε την αϋπνία και να αποκαταστήσετε έναν ξεκούραστο ύπνο χωρίς να βασίζεστε σε χάπια ύπνου.\nΑν έχετε πρόβλημα να πέσετε ή να κοιμηθείτε, διαβάστε τις παρακάτω συμβουλές - θα σας βοηθήσουν να χαλαρώσετε, να μειώσετε την ένταση και τέλος να σταματήσετε να μετράτε τα πρόβατα.\n1. Καφεΐνη και αλκοόλ\nΠροσπαθήστε να μην καταναλώσετε καθόλου καφέ ή αλκοόλ, ή τουλάχιστον να τα αποφύγετε αργά το απόγευμα και το βράδυ. Είναι διεγερτικά και είναι τα χειρότερα ποτά που καταναλώνετε εάν πάσχετε από αϋπνία.\n2. Ποτέ μην τρώτε δείπνο αργά το βράδυ\nΔεν είναι εύκολο να κοιμηθείτε όταν χωνεύετε τα τρόφιμα. Φάτε δείπνο τουλάχιστον 3-4 ώρες πριν πάτε για ύπνο.\n3. Πίνετε τσάι ύπνου ή ένα φλιτζάνι ζεστό γάλα πριν πάτε στο κρεβάτι\nΥπάρχουν έτοιμα τσάι βοτάνων που διατίθενται στα περισσότερα καταστήματα υγιεινής διατροφής και φαρμακοποιούς που μπορούν να σας βοηθήσουν να κοιμηθείτε. Εδώ είναι η συνταγή για έναν από τους καλύτερους βοτανικούς συνδυασμούς για να σας βοηθήσει να χαλαρώσετε και να σταματήσετε την αϋπνία:\nΑνακατέψτε τα παρακάτω βότανα:\nΛουλούδια βατόμουρου - 20%\nΧοπικοί κώνοι - 30%\nΡίζα βαλεριανού - 40%\nΦύλλα λεμονιού - 10%\nΡίξτε 1 φλιτζάνι βραστό νερό σε 1 κουταλιά της σούπας βοτανικού μείγματος. Καλύψτε και απότομα για 1 ώρα. Στρώνετε και πίνετε κάθε βράδυ, μισή ώρα πριν πάτε για ύπνο. Ενθαρρύνει πραγματικά τον ύπνο!\nΑν σας αρέσει να το πίνετε, το ζεστό γάλα είναι επίσης καλό για την αϋπνία καθώς περιέχει μια πρωτεΐνη που ονομάζεται τρυπτοφάνη που υποστηρίζει τη χαλάρωση και προκαλεί τον ύπνο.\n4. Μην χρησιμοποιείτε το υπνοδωμάτιο σας για οτιδήποτε άλλο εκτός από τον ύπνο\nΤο υπνοδωμάτιο σας προορίζεται για ύπνο, χαλάρωση και οικειότητα. Δεν πρέπει ποτέ να χρησιμοποιήσετε τον υπολογιστή σας, να παρακολουθήσετε τηλεόραση ή να φάτε στο υπνοδωμάτιό σας. Είναι ένα δωμάτιο σχεδιασμένο μόνο για ξεκούραση και δεν πρέπει να περιέχει τίποτα που να σας υπενθυμίζει ότι είστε ξύπνιος.\n5. Ακόμη και αν νιώθετε υπνηλία κατά τη διάρκεια της ημέρας, μην παίρνετε Naps\nΤο πλύσιμο κατά τη διάρκεια της ημέρας δεν θα σας επιτρέψει να κοιμηθείτε καλά τη νύχτα.\n6. De-στρες το σώμα και το μυαλό σας πριν πάτε στο κρεβάτι\nΠάρτε ένα ζεστό μπάνιο ή ντους 1 ώρα πριν πάτε για ύπνο και χρησιμοποιήστε χαλαρωτικά αιθέρια έλαια για να μαλακώσετε τα νεύρα σας και να προωθήσετε τον ύπνο.\nΈνας άλλος πολύ καλός τρόπος για να μειώσετε ή να σταματήσετε την αϋπνία είναι να κάνετε μια τεχνική χαλάρωσης, όπως βαθιά αναπνοή, γιόγκα ή διαλογισμό, μισή ώρα πριν πάτε για ύπνο.\nΑυτό που πρέπει να αποφύγετε πριν πάτε για ύπνο είναι κάθε είδους συζήτηση ή αγχωτική κατάσταση.\n7. Όταν δεν μπορείτε να κοιμηθείτε, βγείτε από το κρεβάτι\nΕάν δεν μπορείτε να κοιμηθείτε, δεν πρέπει να αναγκάσετε τον εαυτό σας να παραμείνει στο κρεβάτι. Θα καταλήξετε μόνο να ρίξετε και να γυρίσετε και να γίνετε πιο νευρικοί.\nΣηκώστε το, πηγαίνετε στο άλλο δωμάτιο και δοκιμάστε να κάνετε κάτι που σας χαλαρώνει. Πηγαίνετε πίσω στο κρεβάτι μόνο όταν αρχίσετε να αισθάνεστε πραγματικά υπνηλία.\n8. Αυξήστε τη σωματική σας δραστηριότητα κατά τη διάρκεια της ημέρας\nΑυτός είναι ένας άλλος καλός τρόπος για την ανακούφιση της αϋπνίας. Πηγαίνετε σε τζόκινγκ, κολύμπι, ποδηλασία, βόλτα με τα πόδια ή δοκιμάστε να κάνετε οποιαδήποτε άλλη ανοικτή φυσική δραστηριότητα. Οι εσωτερικές ασκήσεις και οι προπονήσεις είναι επίσης καλές, αλλά ο καθαρός αέρας μπορεί να σας βοηθήσει να κοιμηθείτε καλύτερα. Είναι ένα άλλο φυσικό φάρμακο για την αϋπνία.\nΗ αύξηση της σωματικής σας δραστηριότητας κατά τη διάρκεια της ημέρας θα εξαντλήσει το σώμα σας και θα σας κάνει να αισθάνεστε πιο κουρασμένοι και λιγότερο ανήσυχοι, ανήσυχοι και νευρικοί το βράδυ.\n9. Μειώστε το στρες και προσπαθήστε να λύσετε τα προβλήματα που έχετε στο μυαλό σας\nΑν έχετε οποιεσδήποτε ανησυχίες, προβλήματα ή προβλήματα, λάβετε μέτρα και διορθώστε τα όσο το δυνατόν συντομότερα! Η αδράνεια θα σας κάνει να αισθάνεστε πιο νευρικοί και νευρικοί, καθώς θα παρατείνετε και θα επιδεινώσετε την αϋπνία σας. Μην αυξήσετε το άγχος σας - μειώστε το!\nΤα υψηλά επίπεδα στρες μπορούν επίσης να μειωθούν με την εφαρμογή των τεχνικών χαλάρωσης που αναφέρθηκαν προηγουμένως σε αυτό το άρθρο, ή μιλώντας με έναν επαγγελματία θεραπευτή. Το κάνει, μπορεί πραγματικά να βοηθήσει.\nΕλπίζω ότι αυτές οι συμβουλές θα σας βοηθήσουν να κοιμηθείτε καλύτερα τη νύχτα και να μειώσετε ή να σταματήσετε τα προβλήματα αϋπνίας σας. Παρακαλούμε, ενημερώστε μας αν έχουν εργαστεί για σας - απλά γράψτε στην παρακάτω παράγραφο σχολίων.\nHow to Pronounce /s/ and /z/ - Part 2 - American Accent English Pronunciation (Σεπτέμβριος 2021)\nΕτικέτες: συμβουλές υγείας


Έλλη Στάη: Πάντρεψε τον μοναχογιό της - Όλα όσα έγιναν στο γάμο [pics] - TLIFE\nΗΟΜΕ Ειδήσεις - Νέα Έλλη Στάη: Πάντρεψε τον μοναχογιό της – Όλα όσα έγιναν στο γάμο [pics]\n17.06.2018 | 18:30\nΈλλη Στάη: Πάντρεψε τον μοναχογιό της - Όλα όσα έγιναν στο γάμο [pics]\nΗ οικογένεια της Έλλης Στάη έζησε μία από τις πιο σημαντικές ημέρες της ζωής της. Ο Μάρκος Κατσίμης, ο μοναχογιός της σιδηράς κυρίας της ενημέρωσης και του Δημήτρη Κατσίμη παντρεύτηκε, το απόγευμα του Σαββάτου, την γοητευτική Φαίη Κουτζούκου, κόρη της γνωστής δικηγόρου και νομικής συμβούλου του Διεθνούς Αερολιμένα Αθηνών Βένιας Παπαθανασοπούλου.\nΟ καιρός τους έκανε το χατίρι και την ώρα του γάμου δεν έβρεχε. Το μυστήριο πραγματοποιήθηκε στον Ιερό Ναό της Αγίας Τριάδας Καλυβίων Θορικού. Τον γαμπρό και τη νύφη συνόδευσαν στην εκκλησία οι μαμάδες τους. Η καταξιωμένη δημοσιογράφος εντυπωσίασε με το σύνολο που επέλεξε για την ημέρα του γάμου του γιου τους ενώ τα πιο θετικά σχόλια εισέπραξε και η νύφη της. Η Φαίη έφτασε στην εκκλησία υπό τον ήχο μουσικής και κατευθύνθηκε με μεγάλη χαρά στον αγαπημένο της.\nΜετά το γάμο ακολούθησε δεξίωση στη Λίμνη της Βουλιαγμένης. Στη λίστα των καλεσμένων ήταν φίλοι των μελλόνυμφων από όλον τον κόσμο και πάρα πολλά γνωστά ονόματα της κοσμικής Αθήνας. Το TLIFE απαθανάτισε στην εκκλησία την Γιάννα Αγγελοπούλου συνδοευόμενη από τον σύζυγό της, Θόδωρο Αγγελόπουλο.\nΚΑΝΕ ΚΛΙΚ ΕΔΩ για να δεις φωτογραφίες από το ζεύγος Αγγελόπουλου\nΜίνα Βαλυράκη-Σίφης Βαλυράκης\nΔεν ήταν όμως οι μοναδικοί λαμπεροί καλεσμένοι στο γάμο του Μάρκου και της Φαίης που έγινε ακριβώς όπως τον ήθελαν, σε χαμηλούς τόνους και έχοντας δίπλα τους τα πιο κοντινά τους πρόσωπα.\nΤο ζευγάρι ζει έναν μεγάλο έρωτα και ανυπομονούσε να επισημοποιήσει τη σχέση του, παρουσία της οικογένειάς του και του στενού φιλικού κύκλου του. Φυσικά, η Έλλη Στάη είχε τον ίδιο ενθουσιασμό που πλαντρεψε τον μοναχογιό της, με μία γοητευτική αλλά και έξυπνη γυναίκα, όπως είναι η Φαίη. Η ίδια είχε ενεργό ρόλο στις γαμήλιες προετοιμασίες, έχοντας πάντα ως σκοπό να είναι όλα τέλεια για μία από τις πιο σημαντικές στιγμές στη ζωή του γιου της.\nΔες όλα όσα έγιναν στον γάμο:\nΣΤΑΗ ΠΑΝΤΡΕΨΕ ΓΙΟ


Δ. Καλαματιανός: Η Ηλεία απαιτεί να μην αγνοηθεί και να μην εγκαταλειφθεί ξανά | Εφημερίδα Πρωινή\nΔ. Καλαματιανός: Η Ηλεία απαιτεί να μην αγνοηθεί και να μην εγκαταλειφθεί ξανά\nΤην ανάγκη ουσιαστικής και πραγματικής στήριξης της πολύπαθης Ηλείας από την Πολιτεία, υπογράμμισε ο Βουλευτής Ηλείας και αναπληρωτής Τομεάρχης Προστασίας του Πολίτη της Κ.Ο. του ΣΥΡΙΖΑ Π.Σ. Διονύσης Καλαματιανός από το βήμα της Βουλής, στη συζήτηση για τα μέτρα στις πυρόπληκτες περιοχές.\n«Μεταφέρω εδώ στο Κοινοβούλιο τον πόνο, τη θλίψη, την αγωνία των ανθρώπων της Ηλείας που κατακάηκαν για δεύτερη φορά και την άμεση ανάγκη να στηριχθούν. Οφείλει, επιτέλους, η Πολιτεία να τους σεβαστεί», ανέφερε χαρακτηριστικά.\nΟ Ηλείος Βουλευτής τόνισε πως ο νομός ξαναζεί τον πύρινο εφιάλτη για δεύτερη φορά σε 14 χρόνια, υπενθυμίζοντας ότι μετά το 2007 υπήρξαν πολλές υποσχέσεις για αποκατάσταση και ανασυγκρότηση της Ηλείας. Δυστυχώς, όμως, όλα αυτά έμειναν στα λόγια. Παράλληλα καυτηρίασε την επαναλαμβανόμενη απαξίωση της Ηλείας από το κυβερνών κόμμα.\n«Ο νομός αγνοήθηκε και εγκαταλείφθηκε. Ακόμα και το γνωστό «ταμείο Μολυβιάτη» με τις δωρεές συνανθρώπων μας λόγω της μεγάλης καταστροφής, ουσιαστικά χάθηκε και η Ηλεία αδικήθηκε με την κατανομή των πόρων του.\nΑλλά και τώρα, τα δύο τελευταία χρόνια διακυβέρνησης της ΝΔ, ο νόμος βιώνει ξανά την υποβάθμιση και την εγκατάλειψη. Ότι είχε δρομολογηθεί και υλοποιηθεί από την κυβέρνηση ΣΥΡΙΖΑ έχει ακυρωθεί ή σταματήσει.\nΟι εργολαβίες που κατασκεύαζαν τον αυτοκινητόδρομο Πάτρα-Πύργος ακυρώθηκαν, ο σιδηρόδρομος αγνοείται, τα Πανεπιστημιακά Τμήματα κλείνουν, τα νοσοκομεία μας έχουν τεράστια έλλειψη ιατρών.\nΈνας τόπος που δοκιμάστηκε σκληρά από την καταστροφή, αγνοήθηκε και συνεχίζει να υπονομεύεται.\nΑυτή τη στιγμή, για να παραμείνουν οι άνθρωποι στον τόπο τους, να δουλέψουν ξανά, με αισιοδοξία για το μέλλον χρειάζεται:\nΝα υπάρξουν άμεσες διαδικασίες αποζημίωσης σε όσους έχασαν σπίτια, περιουσίες, καλλιέργειες, αγροτικές και κτηνοτροφικές μονάδες.\nΝα δοθεί ένα έκτακτο επίδομα σε όλους αυτούς τους ανθρώπους που έχουν χάσει τα πάντα. Ένας τρόπος αναπλήρωσης του χαμένου εισοδήματος, όχι μόνο για τώρα, αλλά για όσο χρειαστεί. Αρκεί π.χ. να αναλογιστούμε ότι οι ελαιοπαραγωγοί, για τα επόμενα, τουλάχιστον, επτά χρόνια δεν θα έχουν παραγωγή. Πως θα ζήσουν αυτοί οι άνθρωποι; Ποιο είναι το μέλλον τους; Η μετανάστευση;\nΝα αποκατασταθεί άμεσα το φυτικό και ζωικό κεφάλαιο. Επιπλέον, οι κτηνοτρόφοι των πληττόμενων περιοχών δεν έχουν ζωοτροφές. Άμεση, λοιπόν, ενίσχυση σ’ αυτούς τους ανθρώπους.\nΝα ενισχυθούν οι επιχειρήσεις των πληττόμενων περιοχών, όχι μόνο αυτές που κάηκαν αλλά και οι υπόλοιπες. Χαρακτηριστικό παράδειγμα, ένας ιδιοκτήτης ελαιοτριβείου. Για τα επόμενα επτά χρόνια δεν θα έχει εισόδημα. Πως θα βγάλει λάδι, αφού δε θα υπάρχουν ελιές; Επιπλέον, τί θα γίνει με τις τουριστικές επιχειρήσεις; Πως θα πάει ο τουρίστας να δει μια καμένη περιοχή; Οπωσδήποτε, λοιπόν, ενίσχυση και γι’ αυτούς τους ανθρώπους, γι’ αυτές τις επιχειρήσεις, γι’ αυτούς τους επαγγελματίες.\nΝα ανασταλούν οι φορολογικές, ασφαλιστικές υποχρεώσεις και η καταβολή ΕΝΦΙΑ για όλους τους άμεσα ή έμμεσα πληγέντες.\nΝα ρυθμιστούν τα πυρόπληκτα δάνεια από την προηγούμενη καταστροφή, που έχουν γίνει θηλιά στο λαιμό των επιχειρήσεων. Οι άνθρωποι πήραν δάνεια από την καταστροφή του 2007, μετά ήρθε η οικονομική κρίση, τώρα ζούνε ξανά την καταστροφή. Πως θα μπορέσουν να τα αποπληρώσουν; Πρέπει οι τράπεζες να υποχρεωθούν να ρυθμίσουν αυτά τα δάνεια.\nΧρειάζεται, επίσης, ειδική πρόβλεψη για τους παραγωγούς που δεν καλύπτονται από τον ΕΛΓΑ. Υπάρχουν π.χ. παραγωγοί που είχαν μικρές καλλιέργειες και δεν έκαναν δήλωση ΟΣΔΕ. Θα πρέπει και αυτοί να βοηθηθούν για να συνεχίσουν να παράγουν.\nΔυστυχώς, όμως, η Πράξη Νομοθετικού Περιεχομένου που φέρνετε στα ειδικά οριζόντια μέτρα περιλαμβάνουν μόνο δύο δήμους της Εύβοιας. Στην Ηλεία τι θα γίνει; Επαναλαμβάνω ότι ο νομός έχει ειδικά χαρακτηριστικά. Καίγεται για δεύτερη φορά, οι άνθρωποι προσπάθησαν με ίδια μέσα και δικό τους αγώνα να ξαναστήσουν το βιός και τις περιουσίες τους. Τώρα, ξαναέχασαν τα πάντα για δεύτερη φορά. Γιατί τους εξαιρείτε;»\nΚλείνοντας, ο Βουλευτής υποστήριξε πως στην Ηλεία πρέπει να εκπονηθεί και να υλοποιηθεί ένα ειδικό συνολικό σχέδιο ανασυγκρότησης.\n«Δεν έγινε μετά τις καταστροφικές πυρκαγιές του 2007, είναι ανάγκη να γίνει τώρα. Ένα σχέδιο ανασυγκρότησης που θα αξιοποιεί την παραγωγική δυναμική του τόπου, αλλά κυρίως το τεράστιο πολιτιστικό, αρχαιολογικό και αθλητικό κεφάλαιο της Αρχαίας Ολυμπίας. Δεν είναι μόνο τεράστιας σημασίας για την Ηλεία, αλλά για ολόκληρη την Ελλάδα. Αυτό το κεφάλαιο δεν έχει αξιοποιηθεί, ας γίνει, επιτέλους, τώρα.»\n« Εμβόλιο: «Καμπανάκι» Κομισιόν για την τρίτη δόση – «Νομικοί κίνδυνοι χωρίς την έγκριση του EMA»\nΜ. Κατρίνης: «Απαιτείται συμπληρωματική χρηματοδότηση για να μη μείνουν παιδιά εκτός Παιδικών Σταθμών» »


Δημήτρης Λιγνάδης: Έφυγε από τη ζωή η μητέρα του - «Κλείνει ένας κύκλος ζωής» - Πρώτη Καθημερινή Εφημερίδα\nΔύσκολες ώρες για την οικογένεια του Δημήτρη Λιγνάδη, μιας και έφυγε από τη ζωή η μητέρα του.\nΌπως αναφέρθηκε στην εκπομπή «Ποιος είναι πρωινιάτικα» με τη Μπέττυ Μαγγίρα, ο αδερφός του σκηνοθέτη, Γιάννης Λιγνάδης σε δήλωσή του στον Στρατή Λημνιό είπε για τον θάνατο της μητέρας του χαρακτηριστικά ότι: «Ήταν πολύ ταλαιπωρημένη, έδωσε αγώνα εδώ και πολύ καιρό. Η κατάστασή της παρουσίασε περαιτέρω επιδείνωση μετά και τις εξελίξεις που αφορούσαν το Δημήτρη. Είχα επίγνωση της κατάστασης, ωστόσο, η απώλεια είναι μεγάλη. Κλείνει ένας κύκλος ζωής με αναμνήσεις από τον άνθρωπο που σε έφερε στη ζωή, έναν γλυκύτατο άνθρωπο, τη μητέρα μου».\nΠροηγούμενο άρθροΣταμάτης Κραουνάκης για Μητσοτάκη: «Την κατάρα μου για το πρόστιμο των 100 ευρώ»\nΕπόμενο άρθροΜπάμπης Παπαδημητρίου: Η απάντηση για το «μπάτσοι» – Κάτι δεν καταλάβατε ή κάπως μπερδευτήκατε


Η ιστορική μας Δραχμούλα: Ένας αυτοκράτορας γερνούσε και καταλάβαινε ότι είχε φτάσει η ώρα να διαλέξει το διάδοχό του\nΠροσκάλεσε μια μέρα πολλούς νέους του βασιλείου του και τους είπε:\nΑλλά ο αυτοκράτορας συνέχισε:\n«Θα δώσω σήμερα στον καθένα σας ένα σπόρο, έναν πολύ ειδικό σπόρο. Θέλω να τον φυτέψετε, να\nτον ποτίζετε και να ξανάρθετε εδώ μετά από ένα χρόνο από σήμερα με ό,τι έχει φυτρώσει απ’ αυτόν τον ένα σπόρο. Εγώ θα κρίνω τότε τα φυτά που θα φέρετε, κι αυτός, το φυτό του οποίου θα διαλέξω, θα είναι ο επόμενος αυτοκράτορας!»\nΈνα αγόρι που λεγόταν Λίνγκ, ήταν κι αυτός εκεί εκείνη τη μέρα και, όπως όλοι οι άλλοι, πήρε ένα σπόρο. Πήγε σπίτι του και γεμάτος ενθουσιασμό διηγήθηκε στη μητέρα του τι συνέβη. Η μητέρα του τον βοήθησε να βρει μια γλάστρα και χώμα, κι αυτός φύτεψε το σπόρο του και τον πότισε προσεχτικά. Και κάθε μέρα του άρεσε να τον ποτίζει και να παρακολουθεί αν είχε φυτρώσει. Ύστερα από τρεις εβδομάδες περίπου, μερικοί από τους άλλους νέους άρχισαν να μιλούν για τους σπόρους τους και τα φυτά τους, που είχαν αρχίσει να μεγαλώνουν.\nΟ Λίνγκ παρακολουθούσε το σπόρο του, αλλά τίποτα δεν φύτρωνε. Πέρασαν τρεις εβδομάδες, τέσσερις εβδομάδες, πέντε βδομάδες, κι ακόμα τίποτα. Τώρα όλοι οι άλλοι μιλούσαν μ’ ενθουσιασμό για τα φυτά τους, ο Λίνγκ όμως δεν είχε φυτό και αισθανόταν αποτυχημένος. Πέρασαν έξι μήνες κι ακόμα δεν είχε φυτρώσει τίποτα στη γλάστρα του. Άρχισε να πιστεύει ότι είχε σκοτώσει το σπόρο του. Όλοι οι άλλοι είχαν δέντρα και ψηλά φυτά, αλλά αυτός τίποτα. Όμως ο Λίνγκ δεν έλεγε τίποτα στους φίλους του. Απλά περίμενε να φυτρώσει ο σπόρος του. Τελικά ο χρόνος πέρασε και ήρθε η μέρα που όλοι οι νέοι του βασιλείου θα πήγαιναν τα φυτά τους στον αυτοκράτορα για επιθεώρηση. Ο Λίνγκ είπε στη μητέρα του ότι δεν ήθελε να πάει με μια άδεια γλάστρα, αλλά αυτή τον συμβούλεψε να πάει. Ο Λίνγκ αισθανόταν αδιαθεσία στο στομάχι, αλλά επειδή ήταν έντιμος, παραδέχτηκε ότι η μητέρα του είχε δίκιο κι έφυγε για το παλάτι με την άδεια γλάστρα του. Όταν έφτασε εκεί, έμεινε κατάπληκτος από την ποικιλία των φυτών που είχαν καλλιεργήσει οι άλλοι νέοι. Ήταν όμορφα φυτά σε διάφορα σχήματα και μεγέθη.\nΟ Λίνγκ ακούμπησε την άδεια γλάστρα του στο πάτωμα. Πολλοί από τους άλλους άρχισαν να τον περιγελούν. Μερικοί τον λυπήθηκαν και του είπαν:\n«Δεν πειράζει, προσπάθησες για το καλύτερο».\nΟ Λίνγκ προσπάθησε να κρυφτεί στο πίσω μέρος της αίθουσας.\n«Τι μεγάλα φυτά, δέντρα και λουλούδια καλλιεργήσατε!», είπε ο αυτοκράτορας. «Σήμερα ένας από σας θα εκλεγεί ο επόμενος αυτοκράτορας!» Ξαφνικά διέκρινε το Λίνγκ με την άδεια γλάστρα του, στο πίσω μέρος της αίθουσας. Αμέσως διέταξε τους φρουρούς να τον φέρουν μπροστά του.\nΟ Λίνγκ κατατρόμαξε. «Ο αυτοκράτορας γνωρίζει ότι είμαι αποτυχημένος», σκέφτηκε. «Ίσως με σκοτώσει». Ήλθε όμως μπροστά στον αυτοκράτορα, κι αυτός τον ρώτησε πώς λέγεται. «Λέγομαι Λίνγκ» απάντησε. Οι υπόλοιποι άρχισαν να γελούν και να τον κοροϊδεύουν. Ο αυτοκράτορας ζήτησε να ηρεμήσουν όλοι. Κοίταξε τον Λίνγκ και κατόπιν ανήγγειλε στο πλήθος:«Ιδού ο νέος σας αυτοκράτορας! Το όνομά του είναι Λίνγκ!»


ΓΛΥΚΑ Archives - Page 3 of 6 - ThessMama\nΡΟΔΕΛΕΣ ΠΟΡΤΟΚΑΛΙΟΥ ΜΕ ΣΟΚΟΛΑΤΑ\nΜελωμένα πορτοκάλια και βελούδινη γλύκα σοκολάτας, σε θεσπέσιο γευστικό συνδυασμό! Εύκολο, απλό και πολύ οικονομικό… Φυλάξτε τα φρέσκα σοκολατάκια σε δοχείο που κλείνει καλά και θα έχετε πάντα μια γλυκιά επιλογή χωρίς πολλές θερμίδες! Υλικά (για 22 περίπου ροδέλες) 4 μέτρια χοντρόφλουδα πορτοκάλια ακέρωτα και χωρίς κουκούτσια 3 κούπες ζάχαρη 1 ½ κούπας νερό λίγο χυμό λεμονιού ..\nΗ Όλγα Πολυδώρου μέσα από το Όμορφο Κουζινάκι της μάς προτείνει λουκουμάδες …διαφορετικούς και πρωτότυπους! Υλικά2 κουτάκια αναψυκτικού πορτοκαλάδα με ανθρακικό1 πακέτο φαρινάπ κόκκινη + 1/2 κούπα τσαγιού επιπλέον αλεύρι1 κουταλάκι του γλυκού κοφτό αλάτι ΕκτέλεσηΑνακατεύουμε όλα τα υλικά μας με το σύρμα πολύ καλά ώστε να μην έχουμε μέσα στο χυλό μας καθόλου σβόλους. ..\nΠΩΣ ΝΑ ΦΤΙΑΞΕΤΕ ΣΟΚΟΛΑΤΕΝΙΑ ΦΥΛΛΑ\nΤώρα που πλησιάζουν γιορτές στολίστε τις πιατέλες και τα γλυκά σας με σοκολατένια φύλλα που έχετε φτιάξει μόνες σας! Είναι μια πανεύκολη τεχνική με εντυπωσιακό αποτέλεσμα. Τι θα χρειαστούμε: *φύλλα μετρίου μεγέθους, σε σχήμα της αρεσκείας σας κουβερτούρα 1 λεπτό πινελάκι *Διαλέγουμε από τον κήπο ή τις γλάστρες μας φύλλα, που ξέρουμε ότι δεν είναι ραντισμένα ..


Ελαφρύ και δροσερό γεύμα\n- 2 κουταλιές ξύδι και χυμός από ½ λεμόνι\n- 1 κλωνάρι ψιλοκομμένο σέλινο\n- 1 σκελίδα λιωμένο σκόρδο\n- 1 κλωνάρι ψιλοκομμένο μαϊντανό\n- 150γρ. τυρί φέτα .\nΣε ένα μπολ κόβετε 2 ντομάτες σε κύβους, 1 αγγούρι και 2 κρεμμυδάκια σε φέτες.\nΑνακατεύετε 3 κουταλιές λάδι, 2 κουταλιές ξύδι μαζί με τον χυμό του ½ λεμονιού,\n1 σκελίδα σκόρδο λιωμένη,1 κλωνάρι ψιλοκομμένο μαϊντανό και λίγο αλάτι.\nΣτη συνέχεια περιχύνετε με το μίγμα την σαλάτα κα στρώνετε από πάνω λεπτές φέτες\nαπό 2 βραστά αυγά και το τυρί επίσης κομμένο σε φέτες.\nΔιατροφική αξία ανά μερίδα: 340 θερμίδες και 8γρ λιπαρά.


Θετικό ξεκίνημα για Φιλιππίδη και Κυριακοπούλου - Νέα Κρήτη\nΘετικό ξεκίνημα για Φιλιππίδη και Κυριακοπούλου\nΟ Κώστας Φιλιππίδης ήταν ο νικητής στο πρώτο μίτινγκ της σειράς Εlite Perche που διεξάγεται στη Γαλλία και ξεκίνησε από την Ορλεάνη.\nΟ Έλληνας δευτεραθλητής Ευρώπης στο επί κοντώ το 2017 στον κλειστό στίβο, έκανε καλή αρχή περνώντας το 5.61μ. Ο αθλητής του Δημήτρη Κυτέα ξεκίνησε από το 5.35μ. προκειμένου να ζεσταθεί και να βρει ρυθμό.\nΤο πέρασε με την πρώτη και συνέχισε με την πρώτη τόσο στο 5.51μ. όσο και στο 5.61μ. Στη συνέχεια ο πήχης ανέβηκε στο 5.71μ. Τα δύο πρώτα άλματα δεν ήταν καλά για τον Φιλιππίδη ενώ στο τρίτο ανέβηκε ψηλά δεν πέρασε καλά το σώμα και έτσι έμεινε στο 5.61μ. που όμως του έδωσε τη νίκη.\nΕπέστρεψε η Κυριακοπούλου\nΣτην επανεμφάνιση της μετά από πολύμηνη απουσία λόγω μητρότητας, η Νικόλ Κυριακοπούλου τα πήγε πολύ καλά στον αγώνα του επί κοντώ που έγινε στην Ορλεάνη της Γαλλίας.\nΗ αθλήτρια του Ανδρέα Τσώνη ξεκίνησε με δύο χαμένες προσπάθειες στο 4.41μ.αλλά μόλις ζεστάθηκε δεν είχε πρόβλημα και πέρασε το ύψος με την τρίτη. Ακολούθησαν δύο καλά άλματα στο 4.51μ. και το 4.60μ.\nΣτη συνέχεια δεν κατάφερε να περάσει το 4.71μ. (δεν έκανε την τρίτη προσπάθεια) και έμεινε στη δεύτερη θέση καθώς η Γαλλίδα Νινόν Ρομαρίν Γκιγιομ πέρασε το 4.71μ. με την τρίτη.


Ρ. Αντωνοπούλου: Τα επόμενα βήματα για την Κοινωνική Οικονομία – ΔΙΚΤΥΟ ΚοινΣΕπ\n31 Αυγούστου 2017 by admin\tin Τα Νεα του Υπουργειου, Τα Τελευταια Νεα μας!\nΕιδικότερα, σύμφωνα με το ενημερωτικό σημείωμα: με την εφαρμογή του νέου νόμου, κάθε μήνα δημιουργούνται 40 νέα Κοινωνικά Συνεταιριστικά Εγχειρήματα.\nΜέσα σε 6 μήνες συστάθηκαν 200 νέες Κοινωνικές Συνεταιριστικές Επιχειρήσεις και Συνεταιρισμοί Εργαζομένων, όχι μόνο στους παραδοσιακούς κλάδους, αλλά και σε νέους, όπως στις νέες τεχνολογίες.\nσε όσους έχουν επιλέξει να ασκήσουν επιχειρηματική δραστηριότητα με κοινωνική αξία.\nστους νέους που έχουν ιδέες και προσόντα και δεν μπορούν να τις πραγματοποιήσουν και αναγκάζονται να φύγουν στο εξωτερικό (brain drain).\nσε όλους εκείνους που έχουν απηυδήσει με την απορυθμισμένη αγορά εργασίας και θέλουν να επιλέξουν ένα άλλο πρότυπο παραγωγής που δημιουργεί αξιοπρεπείς θέσεις εργασίας.\nστις ευάλωτες κοινωνικές ομάδες που η αγορά εργασίας αποκλείει.\n«Η νεοσύστατη Ειδική Γραμματεία ΚΑΛΟ έχει ήδη προχωρήσει στην πραγματική χαρτογράφηση του πεδίου της Κοινωνικής Οικονομίας. Έχει ετοιμάσει υποδείγματα εταιρικών καταστατικών, προς διευκόλυνση των πολιτών, ενώ λειτουργεί ως κέντρο ενημέρωσης και εξυπηρέτησης των πολιτών.\nΑναμορφώσαμε το πλαίσιο των δημοσίων συμβάσεων για φορείς ΚΑΛΟ, ενσωματώνοντας τις ευρωπαϊκές οδηγίες προκειμένου με απόλυτη διαφάνεια να παρέχουν οι Κοινωνικές Επιχειρήσεις υπηρεσίες στο δημόσιο τομέα».


Άρθρο 24: Οικονομική Διαχείριση ΕΟΠΠΕΠ | Υπουργείο Παιδείας και Θρησκευμάτων\nΑρχική Οργάνωση Λειτουργία Ιδρύματος Νεολαίας-Εθνικός Οργανισμός ΠιστοποίησηςΆρθρο 24: Οικονομική Διαχείριση ΕΟΠΠΕΠ\nΆρθρο 24: Οικονομική Διαχείριση ΕΟΠΠΕΠ\n1. Η οικονομική διαχείριση του Ε.Ο.Π.Π.Ε.Π. γίνεται με προϋπολογισμό εσόδων και εξόδων, ο οποίος συνοδευόμενος από αιτιολογική έκθεση και ετήσιο πρόγραμμα δράσης, που συντάσσει το Διοικητικό Συμβούλιο υποβάλλεται στον Υπουργό Παιδείας και Θρησκευμάτων, Πολιτισμού και Αθλητισμού για έγκριση μέσα στις νόμιμες προθεσμίες για τους εποπτευόμενους από το Δημόσιο φορείς.\n2. Η διαχειριστική χρήση του Ε.Ο.Π.Π.Ε.Π. συμπίπτει με το ημερολογιακό έτος. Κατ` εξαίρεση, η πρώτη διαχειριστική χρήση του Ε.Ο.Π.Π.Ε.Π., αρχίζει από την ημερομηνία συγχώνευσης και λήγει στις 31 Δεκεμβρίου του επόμενου ημερολογιακού έτους.\n3. Ο τακτικός διαχειριστικός έλεγχος του Ε.Ο.Π.Π.Ε.Π. γίνεται από ορκωτούς ελεγκτές, που ορίζονται με απόφαση του Διοικητικού Συμβουλίου στην αρχή κάθε έτους. Με την ίδια απόφαση ορίζεται και η αμοιβή των ελεγκτών.\n4. Έως το τέλος Ιουνίου του επόμενου της οικονομικής χρήσης ημερολογιακού έτους το Διοικητικό Συμβούλιο υποβάλει στον Υπουργό Παιδείας και Θρησκευμάτων, Πολιτισμού και Αθλητισμού για έγκριση τον ισολογισμό και τα αποτελέσματα χρήσεως μαζί με την Έκθεση των ορκωτών ελεγκτών και Έκθεση του Διοικητικού Συμβουλίου για την τήρηση των νόμιμων διατάξεων και των διατάξεων του Οργανισμού. Ο Υπουργός Παιδείας και Θρησκευμάτων, Πολιτισμού και Αθλητισμού μπορεί να διατάξει οποιοδήποτε έκτακτο έλεγχο οικονομικής διαχείρισης του Ε.Ο.Π.Π.Ε.Π.. Οι δαπάνες του ελέγχου βαρύνουν τον Ε.Ο.Π.Π.Ε.Π.\n5. Ο Ε.Ο.Π.Π.Ε.Π. εντάσσεται στο ίδιο καθεστώς βιβλίων και στοιχείων του Κώδικα Βιβλίων και Στοιχείων που τηρούσε ο απορροφών οργανισμός.\n6. Καμία δαπάνη δεν μπορεί να πραγματοποιηθεί αν δεν υπάρχει επαρκής πίστωση στον προϋπολογισμό του Ε.Ο.Π.Π.Ε.Π. Κάθε υποχρέωση, που αναλαμβάνεται χωρίς να υπάρχει επαρκής πίστωση είναι αυτοδικαίως και απολύτως άκυρη.\nΔεν υποβλήθηκαν σχόλια στο Άρθρο 24: Οικονομική Διαχείριση ΕΟΠΠΕΠ\t384 Σχόλια επι της Διαβούλευσης 76836 - Όλα τα Σχόλια


ΟΛΟΥΣ ΣΒΑΡΝΑ !\nαπό τη ζωή του Φίλιππου Β’\nΈγραψε στις 04.03.2016 ο/η: Φυλακτού Ευγενία\n«Αγόρι–αγόρι! Να σας ζήσει!».\nΉταν περί το 386 π.Χ.. Ο Αμύντας\nστράβωσε την μούρη του, διότι είχε\nκι άλλους γιους κι είχε βαρεθεί να\nδίνει σακουλάκια με χρυσό κάθε\nφορά που είχαν γεννητούρια, οπότε\nείχε ξαναδεί το εργάκι με πολλές\nνοσοκόμες να παρελαύνουν με\nύφος νικητή, λες και είχαν συμμε-\nτάσχει εκείνες στην κατασκευή του\nμωρού. Ένα «να σας ζήσει ο γιος»\nστο στόμα και χέρι απλωμένο σαν\n«Ασφαλώς και θα μου ζήσει κι αυτό\nτο σκασμένο, όπως τα προηγούμενα.\nΘα μου φάει το καταπέτασμα και θα\nΤο μωρό, ο Φίλιππος ο Βήτας, ξαπλωμένο στην αγκαλιά της μαμάς του Ευρυδίκης, δεν είχε ιδέα για το τι τραβούσαν οι μεγάλοι. Κοιμόταν ήσυχο. Ξυπνούσε μόνο για να φάει και ξανακοιμόταν. Έτσι μεγάλωνε ο μικρός Φίλιππος μαζί με τους αδελφούς του, οι οποίοι δεν του έδιναν και πολλή σημασία, πράγμα καθόλου συνετό, όπως έδειξε αργότερα η Ιστορία.\nΟ μικρός Φίλιππος έδειξε από νωρίς τον ατίθασο χαρακτήρα του. Επρόκειτο για ένα μικρό κάθαρμα. Έκανε παρέα με τα παλιόπαιδα της γειτονιάς, σημάδευε σπουργίτια με τη σφεντόνα του, έσπαγε τζάμια με την μπάλα, τράβαγε τις κοτσίδες των κοριτσιών, έκλεβε μήλα από τον κήπο του γείτονα …τέτοια.\nΗ αλήθεια είναι, ότι είχε πολλά ψυχικά τραύματα από την παιδική του ηλικία, αφού δολοφονήθηκε ο πατέρας του και ο αδελφός του Αλεξανδρος Βήτας. Πίσω από τις δολοφονίες ήταν η μητέρα του. Τα γεγονότα αυτά διαμόρφωσαν έναν επιθετικό χαρακτήρα, απότομο, ασταθή, με ροπή προς το ποτό και τις ηδονές (γυναίκες και όχι μόνο).\nΗ μητέρα του Ευρυδίκη ─γιαγιά του Μ. Αλέξανδρου─ ήταν ιλλυρικής καταγωγής. Προερχόταν από τη φατρία των λυγκηστών. Επρόκειτο για γυναίκα φιλόδοξη και ανήθικη, που δεν δίσταζε μπροστά σε τίποτα. Προς ικανοποίηση των προσωπικών της φιλοδοξιών οργάνωσε τη δολοφονία του άντρα της Αμύντα και κατόπιν τη δολοφονία του πρωτότοκου γιου της Αλέξανδρου Βήτα και συνήψε ερωτικές σχέσεις με τον δολοφόνο του Πτολεμαίο, ο οποίος παντρεύτηκε την κόρη της και αδελφή του Φίλιππου, Ευρυνόη.\nΜιας και ο μικρός Φίλιππος ήταν ατίθασος και με το ξύλο και τις τιμωρίες δεν γινόταν τίποτα, είπαν να το μαντρώσουν το βρωμόπαιδο σε ένα κολλέγιο στο εξωτερικό, για να το συμμαζέψουν, γιατί αλλιώς θα το μάζευαν από τα αναμορφωτήρια. Δεκαπέντε χρονών λοιπόν, να τος ο Φίλιππας ο Βήτας όμηρος στην Θήβα.\nΗ Θήβα αποδείχτηκε μεγάλο σχολείο γι’ αυτόν. Κατάλαβε πολύ νωρίς πώς θα μπορούσε να κάνει τις σκανταλιές του και όχι μόνο να μην τον μαλώνουν, μα να του λένε και «μπράβο» από πάνω χρησιμοποιώντας ένα υποχρεωτικό μάθημα του «κολλεγίου»: τη Στρατιωτική Τέχνη! Πήρε κι ένα μάθημα επιλογής, την Ιστορία. Τα πήγε πάρα πολύ καλά, το μπαγάσικο. Του έκοβε κι όλας. Πολύ! Μόνο στη Φιλοσοφία δεν τα πήγαινε καλά.\nτου Φιλίππου Β’,\nσε ένα από τα πιο κεντρικά σημεία\nπαρά το γεγονός,\nότι ο περιώνυμος\nδεν είχε καμία σχέση\nμε την πόλη, την οποία ίδρυσε\nένας από τους διαδόχους του.\nΟ Φίλιππος γύρισε γρήγορα στη Μακεδονία, όπου μετά την δολοφονία του Πτολεμαίου, ο πρεσβύτερος αδελφός του ο Περδίκκας ο Γάμας, που ανέλαβε εν τω μεταξύ την κυβέρνηση, τον έβαλε διοικητή μιας επαρχίας, για να μην του σκοτίζει τον έρωτα. Εκεί ο μικρός διέπρεψε.\nΜετ΄ολίγον, του Περδίκκα του ΄τυχε ένα ξαφνικό και σκοτώθηκε. Έπεσε πάνω σε κάτι αιχμηρά κατά την διάρκεια μιας εκστρατείας. Ο Περδίκκας πάει κατ΄ανέμου λοιπόν, αφήνοντας ορφανό το ανήλικο παιδί του, τον Αμύντα τον Δέλτα, οπότε και ανέλαβε την αντιβασιλεία ο θείος Φίλιππος. Στην ουσία βέβαια, αυτός ήταν ο κυβερνήτης.\nΕκεί, ως κηδεμόνας, φάνηκε ξεκάθαρα πόσο ικανός πολιτικός, κυβερνήτης και στρατηγός ήταν. Βολεύτηκε τόσο πολύ σε αυτό τον ανατομικό θρόνο (τότε ήταν, που έκαναν την εμφάνισή τους τα ανατομικά προϊόντα και βεβαίως ξεκίνησαν από τους θρόνους), ώστε έκατσε σε αυτόν για εικοσιτρία χρόνια.\nΌταν έκανε το λάθος ο Αμύντας και μεγάλωσε, ο Φίλιππος δεν τον σκότωσε γι’ αυτό, μα του την χάρισε, αλλά ρίχνοντάς του μια πατρική αγκωνιά, του είπε: «Που να τρέχεις εσύ τώρα ν΄ ανακατεύεσαι με αυτά τα αποβράσματα παιδί μου, άσε εμένα που ξέρω και τους κουλαντρίζω, άντε βρε τυχερέ και θα σου δώσω την μονάκριβη εκ των πέντε που έχω κορούλα μου για γυναίκα σου». Ο νεαρός Αμύντας ο Δέλτας κατάλαβε, πως αν δεν ακολουθούσε τις «πατρικές» συμβουλές του θείου σύντομα θα συναντούσε το δικό του μπαμπά και σου λέει: «Θα κάτσω να χάσω ό,τι πολυτιμότερο έχω, τον λαιμό μου, για το κωλο-οικόπεδο; Ασ΄ τον να τραβάει τα μαλλιά του, μιας και του αρέσει».\nΟ Φίλιππας ο Βήτας κατ΄ αρχήν ξεκαθάρισε την κατάσταση στο εσωτερικό βγάζοντας από τη μέση τους αντιπάλους του. Όπως ήταν φυσικό, υπήρχαν πολλοί μνηστήρες για το θρόνο και κυρίως οι τρεις ετεροθαλείς αδελφοί του. Απ’ αυτούς δολοφονήθηκε ο Αρχέλαος πρώτος–πρώτος, ενώ οι άλλοι δύο, ο Αρριδαίος και ο Μενέλαος μόλις που πρόλαβαν να την κάνουν. Δραπέτευσαν και γλύτωσαν. Όχι για πολύ όμως. Τους συνέλαβαν μετά την άλωση της Ολύνθου και... να ‘ταν κι άλλοι.\nΜετά, άρχισε να κοιτάζει τους γύρω–γύρω. Τη γειτονιά. Στους παίονες έδωσε δώρα κι έφυγαν. Πάνε κι αυτοί. Οι ιλλυριοί του είχαν ζητήσει ειρήνη και προίκα όμως, τη Βόρεια Μακεδονία. Τους έδωσε μια σφαλιάρα λοιπόν, για να μάθουν αφ΄ ενός να μην ζητάνε προίκες και αηδίες κι αφ΄ ετέρου να λένε, ότι είναι υπεράνω. Αναγνώρισαν λοιπόν οι ιλλυριοί ως σύνορά τους την Λυχνίτιδα λίμνη και πάνε κι αυτοί, αποτραβήχτηκαν στα κρύα μέρη. Είχαν όμως και κάτι καυγάδες με τους μολοσσούς της Ηπείρου.\nΟ Φίλιππος αποφάσισε να κολακεύσει τους μολοσσούς, ε, δεν γινόταν να τσακώνεται με όλους κι ένα βράδυ γνωρίστηκε με την Ολυμπιάδα. Όχι τυχαίο κορίτσι κοπτοραπτού-μηχανικού του μεροκάματου ─ πριγκίπισσα ήταν! Είχε τρόπους, μαλλί χτενισμένο και ρούχα του Κριστιάν Ντιόρ της εποχής. Την πήγε βόλτα κατά τις πρασινάδες, της ψιθύρισε και κάτι πονηρά στο αυτί, λιώμα η πριγκίπισσα.\nΠαντρεύτηκε λοιπόν την Ολυμπιάδα (λόγω θέσης του κοριτσιού δεν γινόταν να το σέρνει αρραβωνιασμένο κανά τριάρι χρόνια), κόρη του Νεοπτόλεμου του Άλφα. Αυτή έγινε αργότερα μαμά του γνωστού Αλέξανδρου και της άσημης αδελφής του Κλεοπάτρας. Με αυτό το συνοικέσιο προσάρτησε την Τυμφαία στην Άνω Μακεδονία. Φίλοι και συγγενείς λοιπόν, οι μολοσσοί. Αυτήν την Ολυμπιάδα ήταν η μοναδική από τις γυναίκες και τους άνδρες του, που την είπε «βασίλισσα», άρα τότε, μάλλον δεν έπαιζες με τους μολοσσούς.\nΚατόπιν, ο Φίλιππος εξαγόρασε τον θράκα Βερισάδη δίνοντάς του πολύ χρυσάφι, για να μην του σκοτίζει τον έρωτα. Έμεινε με έναν υπολογίσιμο αντίπαλο μόνο, τον Αργαίο, ο οποίος είχε την υποστήριξη των αθηναίων. Ο Αργαίος, νομίζοντας ότι είναι υπολογίσιμος αντίπαλος (βλακεία του) ξεκίνησε για να επιτεθεί στις Αιγές, την παλιά πρωτεύουσα της Μακεδονίας με μερικούς μισθοφόρους και αθηναίους εθελοντές θεωρώντας, ότι θα βρει υποστηρικτές εκεί, αφού απ΄ όσο θυμόταν, υπήρχαν τριβές και συνωμοσίες. Φιλοδοξούσε να την κατακτήσει για λογαριασμό των αθηναίων.\nΝαι, αλλά αυτό ήταν πριν αναλάβει ο Φίλιππος Βήτας, που τους είχε πει «ή κάνετε αγάπες μεταξύ σας ή σας κόβω τον…». Ε, κάνανε αγάπες. Το έκανε όμως λάθος ο Αργαίος, διότι δεν διάβαζε εφημερίδες και δεν μάθαινε τα νέα. Δεν τον δέχτηκαν καλά, ούτε γλυκό δεν τον κέρασαν κι αναγκάστηκε να πάρει το δρόμο της επιστροφής. Καθ΄ οδόν τον πέτυχε ο Φίλιππος, του έριξε μια σφαλιάρα, ζαλίστηκε ο Αργαίος και αναγκάστηκε να παραδοθεί (τέλος 359 π.Χ.). Ο Φίλιππος μάζεψε αιχμαλώτους κάτι αθηναίους εκεί, αλλά τους απελευθέρωσε, μην τους ταΐζει κι όλας και χωρίς να ζητήσει λύτρα για να κολακεύσει τους αθηναίους, επειδή ήταν ακόμη υπολογίσιμη δύναμη (βλακεία του). Υπόγραψε με την Αθηναϊκή Δημοκρατία συνθήκη ειρήνης, η οποία κράτησε αρκετά. Το «αρκετά» σημαίνει, μέχρι να καταλάβει ο Φίλιππας, ότι οι αθηναίοι δεν ήταν τόσο δυνατοί όσο νόμιζε.\nΜέσα σε λίγα χρόνια η Πελαγονία, η Παιονία, η Σιντική, η Οδομαντική, η Ηδωνίδα και η Χαλκιδική έγιναν περιοχές του μακεδονικού κράτους.\nΥπήρχαν και κάποιοι φύλαρχοι λίγο ανάποδοι και λίγο ζοχάδες, οπότε δεν τους κόλλησε, απλώς τους άφησε να κυβερνούν τους λαούς τους με τον όρο να είναι υποτελείς του ιδίου. Αυτοί είπαν: «Ναι αμέ, είμαστε τώρα για καυγάδες;».\nΠότε λοιπόν ασκώντας διπλωματία και πότε ένοπλα κατέλαβε την κατακερματισμένη μέχρι τότε Μακεδονία κι έγινε ισχυρός. Αφού τακτοποίησε λοιπόν τα εσωτερικά του και τους γείτονές του, απλώθηκε κατά της Θεσσαλίας. Η Ήπειρος ήταν άγονο μέρος, ενώ η Θεσσαλία είχε απ’ όλα: άλογα, κάμπο για να φυτεύουν και να τρώνε, ζώα, απ’ όλα. Το 354 π.Χ. ισοπέδωσε την Ποτίδαια Χαλκιδικής, η οποία ήταν αποικία των κορίνθιων. Το 352, κάτω από τις απειλές και τις πιέσεις του, το Κοινό Θεσσαλών εντάχθηκε στη μακεδονική ζώνη επιρροής. Το 348 κατέλαβε την Όλυνθο Χαλκιδικής, όπου και πούλησε τους κατοίκους ως σκλάβους και τα υπάρχοντά τους. Ε, λογικό. Κάθε πόλεμος έχει και τα μικροέξοδά του.\nΜέσα σε όλη αυτή την αναμπουμπούλα κι ενώ είχε ξεκινήσει να υποτάξει τις πόλεις της χερσονήσου «Ελλάδα», γίνεται το απίθανο. Οι δύο αδελφοί του, που κυβερνούσαν στη Θράκη είχαν διαφορές και τον κάλεσαν να τους τις λύσει. Νευριάζει ο Φίλιππας ο Βήτας, δεν τους είπε «έρχομαι», αλλά εμφανίζεται στα ξαφνικά και τους λέει: «Έχω ανοίξει ένα σωρό μέτωπα, για να μας κάνω δυνατούς και θα έχω να αντιμετωπίσω τα πεισματάκια σας τώρα;» και τους ρίχνει από μία σφαλιάρα. Τους καθαιρεί, «άντε, με τους ηλίθιους, που έμπλεξα» και αναλαμβάνει εκείνος.\nΚατάληψη του νότου\nΌσο για τις άλλες πόλεις–κράτη, ο Φίλιππος βρήκε πρόσφορο έδαφος για να ξεκινήσει την εφαρμογή του σχεδίου του. Σύμφωνα με τον Ξενοφώντα, «ακρισία και ταραχή εγένετο εν Ελλάδι». «Παντού έρις και ταραχή», σύμφωνα με τον Δημοσθένη. Η Θήβα εναντίον της Αθήνας. Η Αθήνα εναντίον του Άργους, το Άργος εναντίον της Σπάρτης, η Σπάρτη εναντίον της Αχαΐας. Θεσσαλοί εναντίον φωκέων, φωκείς κατά των θηβαίων. Μύλος. Γεμάτος καυγάδες λοιπόν, ο νότος.\nΤο σημαντικότερο εμπόδιο, που είχε για την κατάληψη του νότου, ήταν η Αθήνα, η οποία κρατούσε κάτι από την παλιά της αίγλη. Τρομοκράτησε την Αθήνα, «καθήστε καλά, μην έλθω εκεί», χρησιμοποίησε την τακτική διαίρει και βασίλευε με τις άλλες πόλεις με σκοπό να εδραιώσει την κυριαρχία του. Το 338 εισβάλλει στην Φωκίδα και κατευθύνεται πλέον στην Αθήνα. Ακολουθεί η μοιραία για την Αθήνα, αναμέτρηση στην Χαιρώνεια. Και εκεί, που οι αθηναίοι δεν ήθελαν καν να δοκιμάσουν τον... μέλανα ζωμό, εν τέλει... τον ήπιαν! 1.000 νεκροί και 2.000 αιχμάλωτοι. Μετά από αυτή τη μάχη, αρχίζει η αδιαμφισβήτητη κυριαρχία του μακεδόνα Φιλίππου του Βήτα.\nΌλα αυτά δεν τα έκανε από επιθυμία να καταλάβει όλες τις πόλεις της χερσονήσου. Ήθελε να διαφυλάξει τα νώτα του, για να μπορέσει ανενόχλητος να συγκεντρωθεί στο κυρίως στόχο του ο οποίος ήταν πολύ πιο μακριά και δεν ήταν άλλος από τον χρυσό των περσών. Άρχισε να διαδίδει διάφορα περί της ασέβειας των περσών στα «ελληνικά» ιερά. Όχι καλέ, δεν πίστευε ούτε ο ίδιος στα ιερά και καλά έκανε. Λίγα είχε διαλύσει μόνος του; Απλώς, όταν απευθύνεσαι σε θρησκόληπτους πρέπει να στοχεύσεις εκεί που πονάνε. Στα ιερά.\nΈγινε κι ένα συνέδριο στην Κόρινθο, όπου κατατρομοκρατημένοι από τον Φίλιππο κι όχι από τους «κακούς» πέρσες, όλοι συμφώνησαν και τον αναγόρευσαν ως «στρατηγό αυτοκράτορα» κατά των περσών. Όπως έχουμε ήδη πει, ήταν πανέξυπνος. Ήξερε, ότι η δημοτικότητά του στο νότο είχε πιάσει πάτο. Ήξερε, ότι έπρεπε να έχει όλες τις υπόλοιπες πόλεις–κράτη με το μαστίγιο. Δεν είχε άδικο, διότι οι αθηναίοι, προκειμένου να βγάλουν από πάνω τους την «εκ βορρά απειλή», δηλαδή την Μακεδονία, προσδοκούσαν σε περσική βοήθεια.\nΌχι, για να μην ακούμε περί αρχαίας Ελλάδας και περί ενότητας αυτής. Περί ομόφυλα, ομόγλωσσα, ομόθρησκα… το μόνο ομό─ κοινό που είχαν, ήταν το ομοφυλόφιλο. Ο Φίλιππος και ο Αλέξανδρος, για τους οποίους καμαρώνουμε σήμερα ως «έλληνες», εμείς οι «έλληνες», ήταν στην ουσία οι νικητές επί των ελληνικών πόλεων. (Διαβάστε στην «Ελεύθερη Έρευνα»: Ελλάδα δεν έχει υπάρξει ποτέ και Παιδεραστία και ομοφυλοφιλία στην αρχαία Ελλάδα).\nΗ απολυταρχία του Φίλιππου στηριζόταν στο στρατό και την αριστοκρατία, η οποία από τα χρόνια του Αρχέλαου ακόμα προσέβλεπε στην κατάκτηση του Θερμαϊκού και της Χαλκιδικής και στην επέκταση των συνόρων της Μακεδονίας μέχρι τον Στρυμόνα και πιο πέρα. Η Βαλκανική χερσόνησος ήταν πλούσια κι εκτός από την ξυλεία, στο υπέδαφός της έκρυβε διάφορα πολύτιμα μέταλλα (κυρίως χρυσό και άργυρο σε Βέρμιο, Πιερία, Παγγαίο κ.α.).\nΕκτός όμως από το χρυσάφι κι άλλος ένας λόγος έκανε το Φίλιππο να στρέψει την προσοχή του στην περιοχή αυτή. Η Μακεδονία ήταν στεριανό κράτος. Χρειαζόταν λοιπόν παράθυρα όχι μόνο προς το Θερμαϊκό, αλλά και ανατολικότερα, στα παράλια της Θράκης, που θα της άνοιγαν νέες οικονομικές δυνατότητες και θα της επέτρεπαν να απλωθεί ακόμα παραπέρα.\nΣτη Μακεδονία την εποχή του Φίλιππου υπήρχαν προνομιούχες τάξεις. Οι ευγενείς, οι εταίροι (ή «εταίρες», όπως θα δούμε παρακάτω) και οι υπασπιστές. Ο Φίλιππος συσσώρευε πλούτο. Τα χρυσωρυχεία του Παγγαίου του απέδιδαν 1.000 τάλαντα ετησίως. Έκοψε και νόμισμα. Το «φιλίππειον». Οι φίλοι του τον θαύμαζαν κι οι εχθροί του τον φοβούνταν.\nΣτην ιδιωτική του ζωή, ο Φίλιππος ο Βήτας είχε κάποια ελαττώματα. Έπινε. Πολύ. Τόσο πολύ, που ακόμη κι όταν κοιμόταν ήθελε δίπλα του κρασί μην τυχόν και ξυπνήσει διψασμένος. Τριγυρνούσε όλη τη μέρα μεθυσμένος. Επίσης, δεν του άρεσαν μόνο οι γυναίκες, που είχε παντρευτεί πολλές ─αφού η πολυγαμία συνηθιζόταν στην Μακεδονία─ αλλά και οι παλλακίδες, ─είχε αναρίθμητες─ μα και οι όμορφοι νεαροί. Τους έπαιρνε όλους σβάρνα.\nΤο παλάτι του ήταν καταφύγιο αχρείων, χυδαίων και διεστραμμένων. Ο Φίλιππος, γράφει ο Θεόπομπος ο Χίος, ο οποίος είχε αναπτύξει φιλία με τον Μ. Αλέξανδρο, περιφρονούσε τους ηθικούς και ευπρεπείς και χάριζε αξιώματα σ’ εκείνους, που ζούσαν με επιδεικτική χλιδή κι έπαιζαν ζάρια. Αν ανάμεσα στους έλληνες και τους βάρβαρους υπήρχε κάποιος κίναιδος, βδελυρός ή αδιάντροπος έσπευδε στην Αυλή του Φιλίππου και αναγορευόταν αμέσως βασιλικός εταίρος. Όλους αυτούς τους αχρείους όχι μόνο «ετίμα και προήγε», αλλά και τους χρησιμοποιούσε για κάθε άδικη και βδελυρή πράξη.\nΑπό τους αυλικούς του «άλλοι κυκλοφορούσαν ξυρισμένοι και αρωματισμένοι και εμφανίζονταν ως άνδρες κι άλλοι επιδίδονταν σε ομοφυλοφιλικές δραστηριότητες κι ας είχαν γένεια». Καθώς εκπορνεύονταν όλοι, θα μπορούσε κάποιος να τους αποκαλέσει όχι εταίρους, αλλά εταίρες, όχι στρατιώτες, αλλά «καθάρματα».\nΣε κάθε μετακίνησή του ─στις πολεμικές εκστρατείες─ συνοδευόταν από τους συμπότες του, από κουστωδία αυλητρίδων, αυλητών, γελωτοποιών και από μεγάλο αριθμό μουσικών οργάνων για τα κρασοπότια. Ύστερα από τις ολονύχτιες κραιπάλες, το πρωί δεν μπορούσε να σταθεί όρθιος, τρέκλιζε.\nΟ Φίλιππος άλλαζε αδιάκοπα συζύγους, γράφει ο Αθήναιος. Στις εκστρατείες του έκανε γάμους πολιτικής σκοπιμότητας, για ενίσχυση της επιρροής του, δημιουργία συμμαχιών, προσάρτηση εδαφών. Το 358 π.Χ. κατανικώντας τους ιλλυριούς, νυμφεύθηκε την Αυδάτα, κόρη του βασιλιά. Τον ίδιο χρόνο, προκειμένου να προσεταιρισθεί τους θεσσαλούς, νυμφεύθηκε δύο γυναίκες, την Νικησίπολη από τις Φερρές και την Φιλίνα από τη Λάρισα. Όταν κατάκτησε τους μολοσσούς σύναψε το γάμο με την Ολυμπιάδα. Δίπλα σ’ αυτήν εγκατέστησε αργότερα και την Κλεοπάτρα.\nΟ Φίλιππος αξίωσε\nκαι τη θεοποίησή του.\nΚατά την τελετή των γάμων\nτης κόρης του Κλεοπάτρας με τον θείο της ─ηγεμόνα των μολοσσών και αδελφό της συζύγου του Αλέξανδρο─ στις Αιγές, εμφανίστηκαν σε πομπή τα αγάλματα των δώδεκα θεών και πλάι τους ο ανδριάντας του Φιλίππου, ως δέκατος τρίτος θεός, με θεϊκή μορφή.\n(«Του Φιλίππου τρισκαιδέκατον επόμπευε θεοπρεπές είδωλον, σύνθρονον εαυτόν αποδεικνύντος του βασιλέως τοις δώδεκα θεοίς», Διόδ. Σικελιώτης, ΙΣΤ, 92).\nΑυτή που μας ενδιαφέρει περισσότερο, ήταν η Ολυμπιάδα, την οποία αναφέραμε παραπάνω και θα σκύψουμε λίγο πάνω της. Επρόκειτο για τον τέταρτο «διπλωματικό» γάμο, που έκανε μέσα σε μια διετία, ο οποίος δεν πήγαινε και τόσο καλά, διότι η σύζυγος του, του έσπαγε τα νεύρα. Ήταν θρησκόληπτη, φιλόδοξη και αυταρχική και το χειρότερο... δεν μαγείρευε καλά. Ήταν μυημένη στη μυστηριακή λατρεία των Καβείρων της Σαμοθράκης και παράλληλα λάτρευε τον Άμμωνα, το θεό της Λιβύης. Σύμφωνα με τον Πλούταρχο, αλλά και άλλους αρχαίους συγγραφείς, ήταν τύπος ανώμαλος και νευρωτικός. Είχε φίδια στην κρεββατοκάμαρά της και φερόταν σαν Μαινάδα. Γι’ αυτό ο Φίλιππος γρήγορα την βαρέθηκε, αφού ήταν αδύνατον να υποφέρει τις ιδιοτροπίες της, το θρησκευτικό μυστικισμό της, το πείσμα και τον έξαλλο χαρακτήρα της. Επιπλέον, η εξαχρειωτική σεξουαλική αποχαλίνωση του Φιλίππου προκαλούσε το άγριο μίσος της Ολυμπιάδας, που ανταπέδιδε στα ίσα.\nΗ μολοσσικής καταγωγής Ολυμπιάδα, όταν ήταν μικρή λεγόταν Μυρτάλη. Γνωρίστηκε με τον Φίλιππο στα μυστήρια της Σαμοθράκης, όπου τελούσε χρέη ιέρειας στα Καβείρια μυστήρια. Μετά από είκοσι χρόνια γάμου, έφυγε μαζί με τον γιο της Αλέξανδρο και πήγε στην Ήπειρο, επειδή δεν της άρεσε, που ο Φίλιππος παντρεύτηκε μια πιτσιρίκα, κάποια Κλεοπάτρα (αν και πρωτύτερα είχε παντρευτεί κι άλλες γυναίκες, τόσο πριν όσο και μετά το γάμο του με την Ολυμπιάδα).\nΗ Ολυμπιάδα επέστρεψε στη Μακεδονία μετά τη δολοφονία του Φίλιππου.\nΌταν ο Αλέξανδρος έφυγε για την Ασία, ως φίλαρχη, αλαζών και φιλόδοξη που ήταν, ήρθε σε επανειλημμένες προστριβές με τον επίτροπο Αντίπατρο.\nΜετά το θάνατο του Αλέξανδρου αναμίχθηκε ενεργότερα στα πολιτικά πράγματα της Μακεδονίας εξολοθρεύοντας κάθε αντίπαλό της μέχρι που, όταν ανήλθε την εξουσία ο θανάσιμος εχθρός της Κάσσανδρος, φονεύτηκε με λιθοβολισμό, τον οποίο ενήργησαν οι συγγενείς των επιφανών μακεδόνων, που η ίδια είχε εξοντώσει (316 π.Χ.).\nθα είναι ο διάδοχος;\nΜέσα σε όλη αυτή την αναμπουμπούλα γέννησε η Ολυμπιάδα και τον Αλέξανδρο (εκείνον εκεί, τον Μέγα). Μπαμπάς και γιος δεν τα πήγαιναν καθόλου καλά. Ο Φίλιππος δεν τον θεωρούσε γιο του, ίσως επειδή η Ολυμπιάδα διέδιδε, ότι τον έκανε ζευγαρώνοντας με δράκοντα. Τα έλεγε αυτά η Ολυμπιάδα, για να καλύψει πιθανή μοιχεία ή γιατί ήταν «φευγάτη»; Αφού δεν κατάφερε να το μάθει ο Φίλιππος ο Βήτας, πόσο μάλλον εμείς.\nΑυτό που γνωρίζουμε με σιγουριά είναι, ότι ο Φίλιππος ο Βήτας προόριζε για διάδοχό του, όχι τον Αλέξανδρο, μα τον διανοητικά ανάπηρο Αρριδαίο, που απέκτησε από την εκ Λαρίσης ορμώμενη, Φιλίνα. Λέγεται από κάτι ιστορικούς, ότι η Ολυμπιάς του έριχνε κάτι ύποπτα ζουμιά στο γάλα του, όταν ήταν νήπιο και το χάζεψε το παιδάκι.\nΓιατί τώρα ο Φίλιππος να ορίσει ως διάδοχο τον περίεργο; Πίστευε, ότι θα ζήσει για πάντα και ήθελε κάποιον χειραγωγούμενο διάδοχο; Είχε πιστέψει εντελώς, ότι ο Αλέξανδρος δεν ήταν δικός του γιος;\nΕίχε μεσολαβήσει και ένα συνοικέσιο για να παντρευτούν ο Αρριδαίος με την κόρη του σατράπη Καρίας Πιξώδαρου (τώρα το τι θα της έκανε… άλλη υπόθεση). Έχωσε την ουρά της η Ολυμπιάς και πρότεινε τον Αλέξανδρο για γαμπρό αντί του Αρριδαίου. Τα πήρε ο Φίλιππος και του χώθηκε άσχημα του μικρού Αλέξανδρου. Αφού τον μάλωσε άγρια και τον χλεύασε φαρμακερά αποκαλώντας τον τιποτένιο και ανάξιο για τις πολυτέλειες που απολάμβανε, εξόρισε και τους φίλους του Άρπαλο, Νέαρχο, Φρύγιο και Πτολεμαίο από την Μακεδονία, διότι τότε οι συνωμοσίες και τα αιχμηρά αντικείμενα ήταν πολύ της μόδας. Σου λέει ο μπαμπάς Φίλιππος: κάτσε μην μου σφίξουν καμιά τρύπα στο νεφρί και ψάχνομαι στο Α΄ Νεκροταφείο για τάφο.\nΜέσα σε όλη αυτή την αναμπουμπούλα ζωήρεψε ο Φίλιππος κι αποφάσισε να παντρευτεί με την Κλεοπάτρα, ανιψιά του του στρατηγού Άτταλου, 17 χρονών κορίτσι. Έξω φρενών η Ολυμπιάς παρακαλεί τον αδελφό της Αλέξανδρο, βασιλιά των μολοσσών, να επιτεθεί κατά του Φιλίππου. Αλλά ο Φίλιππος, έσπευσε να καταπραΰνει και να εξαγοράσει το κουνιαδάκι του προσφέροντάς του ως σύζυγο μια άλλη Κλεοπάτρα, την κόρη του, αδελφή του Μ. Αλέξανδρου. Δηλαδή, ο θείος να παντρευτεί την ανιψιά του, κόρη της αδελφής του. Ο θείος Αλέξανδρος είπε: «Ναι, αμέ. Ζουμπουρλούδικο φαίνεται, ψήλωσε κι όλας».\nΤελικά, το 336 γίνεται ο γάμος του Φίλιππου με την Κλεοπάτρα. Η Ολυμπιάς δεν μιλιόταν. Είχε που είχε τα δικά της τα υστερικά, γίνεται τώρα κι αυτό. Ο γαμπρός, ολίγον σιτεμένος καμάρωνε το τρυφερούδι που έπαιρνε.\nΣτο γαμήλιο τραπέζι όμως, έγινε της κακομοίρας. Ο μπάρμπας της Κλεοπάτρας Άτταλος δεν κρατήθηκε και την είπε την χοντράδα: «Τώρα θα γεννηθούν γνήσιοι και όχι νόθοι βασιλείς» υπονοώντας τον Αλέξανδρο. Δεν τα λες αυτά μπροστά σε έναν νεαρό, που το αίμα του ούτως ή άλλως βράζει λόγω ηλικίας, πόσο μάλλον στον συγκεκριμένο, που θεωρούσε τον εαυτό του διάδοχο.\nΠετάχτηκε επάνω ο νεαρός: «Κι εγώ τι είμαι κακοκέφαλε; Νόθος», πέταξε το ποτήρι του στο κεφάλι του μπάρμπα–Άτταλου. Τον πέτυχε! Τσαντίστηκε ο μπάρμπας και του πέταξε το δικό του. Πετάχτηκε ο γαμπρός Φίλιππος κι ετοιμάστηκε να ξιφουλκήσει εναντίον του… γιου του! Ήταν όμως, πίτα στο μεθύσι, σκόνταψε κι έπεσε. Ο Αλέξανδρος τότε, έριξε το φαρμάκι του ─όχι, που θα άφηνε αναπάντητες τις απανωτές προσβολές─: «Αυτός, που ετοιμάζεται να διαβεί από την Ευρώπη στην Ασία, περνώντας από κρεβάτι σε κρεβάτι, σωροβαλιάστηκε».\nΜετά από αυτό το επεισόδιο εννοείται, πως το κλίμα δεν τον σήκωνε καθόλου στο σπίτι του μπαμπά και την έκανε κατά Ήπειρο μεριά, όπου ήδη βρισκόταν ήδη η μαμά Ολυμπιάδα. Από την άλλη πλευρά, στην Μακεδονία υπήρχε μία ψύχραιμη φωνή, ένας φιλοξενούμενος του Φίλιππου, ο Δημάρατος, ο εκ Κορίνθου ορμώμενος, ο οποίος προσπάθησε και τον έπεισε να συμφιλιωθεί με το γιο του. Ανακαλεί λοιπόν ο Φίλιππος τον υιό Αλέξανδρο, μην τον μπερδεύουμε με τον θείο, στην Μακεδονία.\nΤαυτόχρονα, η νύφη Κλεοπάτρα, η πιτσιρίκα που είχε παντρευτεί ο Φίλιππος ο Βήτας, ήταν έγκυος. ‘Ενας νέος διάδοχος θα εμφανιζόταν σύντομα απομακρύνοντας για τα καλά τον Αλέξανδρο από τη διαδοχή του θρόνου. Ο Φίλιππος δεν έκρυβε την πρόθεσή του να ορίσει ως διάδοχό του το αγέννητο μωρό σπεύδοντας να το ονομάσει, Κάρανο, το όνομα του γενάρχη της μακεδονικής δυναστείας.\nΕν τω μεταξύ, ο Αλέξανδρος (υιός) και η μαμά του (Ολυμπιάς), δηλωμένοι πλέον εχθροί του Φίλιππου, έβλεπαν, πως άρχισαν να μαζεύονται πάρα πολλοί διάδοχοι γύρω από το «μαγαζί» και την ταμπέλα, που θα έλεγε «& Υιός». Εδώ που τα λέμε, ο Φίλιππος ο Βήτας είχε αποδείξει πολλάκις, ότι ήταν μανούλα στις ραδιουργίες και τις δολοφονίες, άρα και ήταν ο καλύτερος δάσκαλος, που ένας γιος θα μπορούσε να έχει. Η εξόντωση του Φίλιππου ήταν πλέον ζήτημα χρόνου.\nένας πρώην εραστής\nΜετά το γάμο του Φίλιππου, ήρθε η ώρα και για τον άλλο γάμο. Άντε πάλι γάμοι και χαρές ─λέμε τώρα─ στις βασιλικές αυλές. Η αδελφή Κλεοπάτρα έρχεται εις γάμον μετά του θείου της Αλεξάνδρου, την τάδε του μηνός. «Θα χαρούμε να σας δούμε στις χαρές των παιδιών μας. Θα ακολουθήσει δεξίωση».\nΠοιο είναι το καλύτερο εργαλείο, για να φας λάχανο έναν μπαμπά; Ο γκόμενός του! Ο σωματοφύλακας και παράλληλα πρώην γιουσουφάκι του Φίλιππου του Βήτα, Παυσανίας! Γιατί αυτός; Εμ, του τα ΄χε κι αυτός μαζεμένα. Τι είχε συμβεί; Ο μπάρμπα-Άτταλος, ο θείος της νύφης Κλεοπάτρας, αποδείχθηκε μεγάλη βρώμα. Είχε προσκαλέσει τον Παυσανία σε κάποιο γλεντοκόπι, αυτός ο ηλίθιος πήγε, τον μέθυσε, τον μεταχειρίστηκε ως πόρνη, για να το πούμε ευγενικά, δηλαδή τον πισωγλέντησε και σαν να μην έφτανε αυτό, τον πάσαρε και στους υπόλοιπους της παρέας. Μεγάλη αλήτρα ο Άτταλος. Ο Παυσανίας μετά από τέτοια μεγάλη προσβολή ήλπιζε και μέσα του απαιτούσε, να τύχει της υπεράσπισης του Φίλιππου και να τιμωρηθεί ο Άτταλος για την προσβολή. Ο Φίλιππος όμως, όχι μόνο δεν τιμώρησε τον αλητάμπουρα, μα χλεύασε τον Παυσανία. Τόσο σίγουρος ήταν πλέον, ότι μπορούσε και να «...μαμάει και να δέρνει».\nΠάμε να τα πούμε αναλυτικά (τη σκηνή περιγράφει ο Πλούταρχος). Έγινε ο γάμος του θείου Αλεξάνδρου μετά της ανιψιάς Κλεοπάτρας. Πάει αυτό. Φάγανε, περιδρομιάσανε τον αγλέορα, ήπιαν τον Ατλαντικό ωκεανό σε κρασί και πήγανε για νάνι. Την άλλη μέρα γινόταν μια γιορτή στο ανοιχτό θέατρο της Πέλλας. Τα της δολοφονίας τα είχε κανονίσει η μαμά Ολυμπιάς με τον Αλέξανδρο. Ο Φίλιππος έδωσε εντολή στους φίλους του να προχωρήσουν και ακολούθησε μόνος με τους σωματοφύλακες, για να «απολαύσει τις επευφημίες του πλήθους», μιλάμε για τέτοιο ψώνιο. Εκείνη την στιγμή όρμησε ο Παυσανίας με ένα κέλτικο μαχαίρι και τον έκανε σουρωτήρι: «Να, για να μάθεις! Πρώτα με κάνεις γιουσουφάκι και μετά με κάνεις και πάσα στον κάθε τελευταίο;».\nΓια να λέμε την αλήθεια η μαμά Ολυμπιάς είχε κανονίσει την ασφαλή φυγάδευση του Παυσανία, τουλάχιστον έτσι λέει ο Διόδωρος. Έντιμη στις συμφωνίες της. Στις πύλες της πόλης τον περίμεναν συμπαραστάτες και άλογα. Θα μπορούσε να σωθεί αν δεν μπλεκόταν το παπούτσι του σε κάποιο κλήμα, οπότε και έπεσε. Λέμε τώρα. Ο Αλέξανδρος πήγαινε για διάδοχος. Δεν ήταν από τα αγόρια, που θα άφηνε μάρτυρες και ίχνη, σχετικά με την εμπλοκή του.\nΠάει λοιπόν, ο Φίλιππας ο Βήτας.\nΟ Αλέξανδρος εξοντώνει\nόλους τους μνηστήρες της εξουσίας\nΜετά από αυτό, ο Αντίπατρος ─εχθρός του Φίλιππου, άρα «φίλος» του Αλεξάνδρου─ πήρε τον 20χρονο τότε Αλέξανδρο και τον παρουσίασε στο στράτευμα: «Κύριοι, ο βασιλιάς απόθανε, ζήτω ο βασιλιάς!». Να τον λοιπόν και βασιλιάς ο Αλέκος.\nΒέβαια, το να αναλάβεις ένα τέτοιο μαγαζί δεν είναι εύκολη υπόθεση. Για να διασφαλίσει την θέση του ανακοίνωσε γενική σφαγή διαδόχων. «Το αφεντικό τρελάθηκε». Θα θανατώσει όλους σχεδόν τους ετεροθαλείς αδελφούς του και τους νόμιμους μνηστήρες της εξουσίας. Οι Αρραβαίος και Ηρομένης, πρώην πρίγκηπες, αλλά νυν πτώματα. Ο τρίτος διάδοχος, γαμπρός του Αντίπατρου, αναγνώρισε ως βασιλιά του τον Αλέξανδρο. «Ρε, δε πα να κόψεις τον λαιμό σου με την Μακεδονία, που θα χάσω εγώ τον δικό μου για τέτοιες σαχλαμάρες;» και γλίτωσε. Ο Αμύντας, ξάδελφός του, χαίρετε, πάει κι αυτός.\nΟ Αλέκος, καλό παιδί κατά τα άλλα, αλλά κομματάκι ζοχάδας, εξόντωσε και όλα τα άρρενα μέλη της οικογένειας της νεότερης νύφης της Κλεοπάτρας «για καλό και για κακό». Ο Αρριδαίος, εκείνο το διανοητικά καθυστερημένο, γλίτωσε από το λεπίδι του αδελφού του. Ο Αλέξανδρος δεν θέλησε να τον σκοτώσει. Εδώ που τα λέμε, σιγά την απειλή, είχε φροντίσει η μαμά Ολυμπιάς δια τούτον. Ο Άτταλος, εκείνη η αλήτρα, παρόλο που είχε αναλάβει την αρχηγεία του εκστρατευτικού σώματος στη Μικρά Ασία μαζί με τον Παρμενίωνα, πάει κι αυτός. Κάποιος Εκαταίος έκανε τη βρωμοδουλειά και μπράβο του. Ο Παρμενίωνας δεν ήταν κανένας χαζός και μόλις άκουσε περί επιδημίας δολοφονιών, έσπευσε να εκφράσει την αφοσίωσή του στο νέο βασιλιά και ησύχασε το κεφάλι του, μιας και παρέμεινε στους ώμους του μέχρι νεοτέρας. Όσοι γλίτωσαν, γλίτωσαν μόνο και μόνο γιατί την κοπάνησαν για άλλες πόλεις της χερσονήσου.\nΠεριττό να πούμε, πως οι ελληνικές πόλεις χάρηκαν, που τα τίναξε ο Φίλιππος ο Βήτας. Ο μακεδόνας μονάρχης ήταν ο χειρότερος και πιο επικίνδυνος εχθρός των ελλήνων. Δεν ήξεραν βλέπετε τι τους περίμενε.\nΤην Κλεοπάτρα, την τελευταία νύφη του Φίλιππου, μαζί με το μωρό της (!) τους ανέλαβε προσωπικά η Ολυμπιάδα. Της ετοίμασε μία μεγάλη και δυσάρεστη έκπληξη. Την έσυρε μαζί με το μωρό και τους έκαψε και τους δύο σε πυρακτωμένη σχάρα. Ένας βασανιστικός θάνατος για έναν νέο άνθρωπο, που έγινε μοχλός της πολιτικής και της παραλυσίας, μαζί με το παιδί της. Γενικότερα, το όνομά της δεν την βοήθησε και πολύ. Πουθενά το «κλέος του πατρός» η δόξα του πατέρα δηλαδή, όσο ψήνονταν αυτή και το μωρό.\nΈνας παραγωγός «Ιστορίας»,\nη οποία μπορεί να θεωρηθεί\nως η κατ’ εξοχή μορφή\nστη σύγχρονη Ελλάδα.\nΑνακάλυψε έναν ασύλητο αρχαίο μακεδονικό τάφο\nκαι αποφάνθηκε, ότι είναι του Φιλίππου Β΄.\nΟύτε ο τάφος είναι του Φιλίππου όμως, ούτε η Βεργίνα (Αιγές)\nείναι εκεί που «ανακάλυψε» ο Ανδρόνικος, αλλά αρκετά χιλιόμετρα μακρύτερα.\nΔεν είναι του Φιλίππου ο τάφος στη Βεργίνα.\nΠάει λοιπόν ο Φίλιππας ο Βήτας και μαζί του όσοι τον υποστήριξαν ή όσοι ήταν με κάποιον τρόπο, «δεμένοι στο άρμα του». Ένα νέο αστέρι γεννιέται. Ο Αλέξανδρος, ένας νέος Μέγας, που κάνει δυναμικά την εμφάνισή του στο στερέωμα όλων των «Μεγάλων» της Ιστορίας.\nΑυτή βέβαια είναι μια άλλη ιστορία, η οποία έπεται...\nτης «Ελεύθερης Έρευνας» στον Μέγα Αλέξανδρο:\n(Τα πραγματικά αίτια και οι βαρβαρότητες\nτης εκστρατείαςτου Μεγάλου Αλεξάνδρου).\n(Η εκστρατεία στην Ασία δεν έγινε για δήθεν προάσπιση\nτων ελληνικών συμφερόντων, αλλά για λεηλασία.\nΧειρότερος εχθρός από τους πέρσες ήταν για τους έλληνες ο Μ. Αλέξανδρος)\n(Εκπερσισμός και προσκύνηση του Μ. Αλεξάνδρου)\n(Περί της μη ελληνικής καταγωγής των αρχαίων,\nαλλά και των σύγχρονων μακεδόνων)\n(Οι ερωμένοι του Μ. Αλεξάνδρου)\n(συνέντευξη δρ. Π. Φάκλαρη)\n(συνέντευξη δρ. Γ. Χαμηλάκη)\n(Το εθνογραφικό χάος και η γέννηση των εθνικισμών στα Βαλκάνια)\n(Η σχιζοφρένεια της ονομασίας της ΠΓΔΜ)\nΑνώνυμος 37808 έγραψε...\nΩραίο το κείμενο. Ιστορικά τεκμηριωμένο και αστείο.\nΑνώνυμος 37809 έγραψε...\nΔιακρίνω έντονη επιρροή από Νίκο Τσιφόρο.\nΤο ύφος γραφής θυμίζει Τσιφόρο και "Η Βίβλος για αθεόφοβους":\nΟι περισσότερες λεπτομέρειες δεν είναι και τόσο άγνωστες, ο Όλιβερ Στόουν τουλάχιστον τις γνωρίζει στην ταινία του "Αλέξανδρος" (2004).\nΗ σκηνή με την γιορτή του Φιλίππου:\nΟι σκηνές που η Ολυμπιάδα κάνει πλύση εγκεφάλου στον Αλέξανδρο:\nΑλέξανδρος, Βαγόας και Ηφαιστίωνας:\nΚαι για όσους δεν ξέρουν το Χόλυγουντ έχει ξαναασχοληθεί με τον Αλέξανδρο με πρωταγωνιστή τον Ρίτσαρντ Μπάρτον (1956):\nΜερικά ιστορικά στοιχεία. Ο Φίλιππος είχε δεχτεί βέλος στο μάτι σε κάποια πολιορκία για αυτό και οι προτομές του τον δείχνουν με παραμόρφωση στο δεξί μάτι. Όσο ήταν αιχμάλωτος στην Θήβα έμαθε την τεχνική της λοξής φάλαγγας την οποία και εφάρμοσε, όπως και ο Αλέξανδρος. Επίσης εισήγαγε την μακεδονική φάλαγγα. Παρατήρησε ότι η οπλιτική φάλαγγα προέτασσε μόνο δύο σειρές από δόρια και οι υπόλοιπες σειρές έπαιζαν ρόλο ωθισμού, ενώ με την μακεδονική οι πέντε πρώτες σειρές προέτασσαν τις σάρισσες. Αν και ήταν ανίκητη σε ευθεία αντιπαράθεση, είχε ειδικές απαιτήσεις, έπρεπε το έδαφος να ηταν ομαλό, να μην καταδιώκει τον αντίπαλο σε περίπτωση υποχώρησής του για να μην χάσει την συνοχή της, να προστατεύονται τα πλευρά της με ευκίνητο ελαφρύ πεζικό και ιππικό, οι φαλαγγίτες ήταν σχετικά ελαφρά οπλισμένοι, λόγω του ότι κρατούσαν και με τα δύο χέρια την σάρισσα και δεν άντεχαν σε μάχη σώμα με σώμα. Το δε ταχυκίνητο βαρύ ιππικό ήταν αυτό που έκρινε την μάχη και όχι η φάλαγγα, που απλά αγκίστρωνε τον αντίπαλο, τακτική που ακολουθήθηκε στις μεγάλες μάχες που δόθηκαν εναντίον των περσών. Βλέπουμε δηλαδή ότι οι βασικές αρχές ήταν παρόμοιες με τις ιδέες πίσω από τον κεραυνοβόλο πόλεμο (blitzkrieg) που εγκαινίασαν οι γερμανοί στον Β'ΠΠ με τη διαφορά ότι οι αιχμές των τεθωρακισμένων σχηματισμών δεν επέστρεφαν για να αποτελειώσουν τον αντίπαλο στο μέτωπο, αλλά συνέχιζαν την πορεία τους καταστρέφοντας γραμμές ανεφοδιασμού και διοικητήρια του αντιπάλου.\nΕπίσης όταν κάποιος γινόταν βασιλιάς δεν ήθελε με τίποτα να αφήσει την καρέκλα (βλέπε θρόνο) και ήθελε να κυβερνάει μέχρι τα βαθιά γεράματα. Ως εκ τούτου κάθε μνηστήρας του θρόνου (και πάντα ήταν πολλοί) έπρεπε να τον δολοφονήσει για να γίνει βασιλιάς και ταυτόχρονα να μην χάνει από τα μάτια του τους άλλους μνηστήρες που και αυτοί ήθελαν να κυβερνήσουν. Η ίδια κατάσταση υπήρχε και επί ελληνιστικών βασιλείων. Ενώ η δολοφονία απαγορευόταν, στο θέμα της διαδοχής θεωρούνταν αναγκαία.\nΣυγκλονιστικά νέα ευρήματα από το τάφο της Αμφίπολης. Νέα μαρμάρινα μέλη, κομμάτια από παράσταση που κοσμούσε τη ζωφόρο στο εσωτερικό του τύμβου Καστά στην Αμφίπολη τα οποία κορυφώνουν τα σενάρια για ενδεχόμενη συσχέτιση με τον Μέγα Αλέξανδρο και τον Ηφαιστίωνα, εντόπισε η ανασκαφική ομάδα της Κατερίνας Περιστέρη.\nΤί μου λές;;\nΑνώνυμος 37817 έγραψε...\nΠολύ καλό, και ευχάριστο στο διάβασμα ! Δεν το περίμενα ότι θα το έλεγα αυτό σε άρθρο της Ε.Φυλακτού.\nΑνώνυμος 39845 έγραψε...\nΜάγκας-ασίκης -αδίστακτος και διεφθαρμένος ο φιλιππάκος....μπράβο του...αξιζε να γίνει βασιλιάς...είχε όλα τα προσόντα για το αξίωμά του!!!


StergioG ®: Ανασχηματισμός: Πανικός για μια θέση στον… ΣΥΡΙΖΑ\nΑνασχηματισμός: Πανικός για μια θέση στον… ΣΥΡΙΖΑ\nΞεκίνησε η επιχείρηση «διεύρυνση» ΣΥΡΙΖΑ προς κεντροαριστερά... - Ποια στελέχη την «τρέχουν», ενόψει συνεδρίου και ανασχηματισμού – Συντροφικά μαχαιρώματα για τις καρέκλες\nΟι εξελίξεις στον πολύπαθο χώρο της κεντροαριστεράς, το διαφαινόμενο ναυάγιο στο «ειδύλλιο» της Δημοκρατικής Συμπαράταξης με Το Ποτάμι, έχουν ανοίξει την... όρεξη του ΣΥΡΙΖΑ και του Μαξίμου, που ψάχνουν απεγνωσμένα ερείσματα διεύρυνσης.\nΈγκυρες πληροφορίες του Newsbomb.gr αναφέρουν, ότι τόσο στον ΣΥΡΙΖΑ όσο και στο επιτελείο του Αλ. Τσίπρα έχει εκπονηθεί ειδικός σχεδιασμός προκειμένου να συσπειρωθούν τόσο ενόψει του κομματικού συνεδρίου, όσο και ενόψει του ανασχηματισμού (μετά το συνέδριο) πρόσωπα και κινήσεις και να εμφανίσουν έτσι μια εικόνα αντίθετη με αυτή της απομόνωσης, που φαίνεται σήμερα.\nΠαράλληλα, στο εσωτερικό των στελεχών του ΣΥΡΙΖΑ, αλλά και των σημερινών υπουργών έχουν αρχίσει τόσο τα «συντροφικά» μαχαιρώματα, όσο και οι απαραίτητες υποκλίσεις αρκετών που εμφανίζονται βασιλικότεροι του Τσίπρα για να μην χάσουν τις καρέκλες τους.\nΣτο πλαίσιο της αναζήτησης προσώπων που θα αντικαταστήσουν τη δεξιά πτέρυγα των ΑΝ.ΕΛ. οι σύμβουλοι του Τσίπρα άρχισαν τις διερευνητικές.\nΉδη η προσέγγιση, για παράδειγμα, με την πολιτική κίνηση του Φ. Κουβέλη θεωρείται δεδομένη.\nΣτο διάστημα μέχρι τα μέσα Οκτώβρη (που θα πραγματοποιηθεί του συνέδριο του ΣΥΡΙΖΑ) οι κινήσεις διεύρυνσης θα γίνουν προς πρώην στελέχη του ΠΑΣΟΚ και της ευρύτερης κεντροαριστεράς, τα οποία σήμερα είναι αποστασιοποιημένα ή διάκεινται φιλικά στο κυβερνών κόμμα.\nΤην επιχείρηση αυτή έχουν, κατά τις ίδιες πληροφορίες, αναλάβει να «τρέξουν» κυβερνητικά και κομματικά στελέχη τα οποία προέρχονται απ’ αυτούς τους χώρους.\nΜεταξύ αυτών πρωταγωνιστικό ρόλο έχουν οι υπουργοί Παν. Κουρουμπλής και Χρ. Σπίρτζης, το μέλος της Π.Γ. του ΣΥΡΙΖΑ Αντ. Κοτσακάς, ενώ σε ειδικό ρόλο είναι η Λούκα Κατσέλη και η Μαριλίζα Ξενογιαννακοπούλου.\nΉδη έχουν ξεκινήσει προκαταρκτικές επαφές με κεντροαριστερά στελέχη, με (αρχικό) στόχο να συγκροτηθούν ομάδες «κριτικής στήριξης του κυβερνητικού έργου», ενώ σε στελέχη τα οποία είναι «έτοιμα» προτείνεται ακόμα και η συμμετοχή στο συνέδριο του ΣΥΡΙΖΑ.\nΚρίσιμη για το Μαξίμου θεωρείται και η προσέγγιση με το κόμμα του Λεβέντη, προσέγγιση που έχει αναλάβει ο ίδιος ο Τσίπρας.\nΣε κάθε περίπτωση αυτή η επιχείρηση διεύρυνσης θα συνεχιστεί και θα ενταθεί, καθώς στο Μαξίμου αντιλαμβάνονται ότι θα πρέπει να βγουν απ’ την πολιτική απομόνωση, ενώ θεωρούν και τις συνθήκες στο χώρο της κεντροαριστεράς κατάλληλες, πολύ περισσότερο μετά τα ανοίγματα προς Ολάντ, Ρέντσι και άλλους σοσιαλιστές ηγέτες της Ευρώπης...\nΜάλιστα ο κ. Τσίπρας δέχεται εισηγήσεις να πραγματοποιήσει τον ανασχηματισμό πριν από το συνέδριο προκειμένου να μην μεταβληθεί η διαδικασία σε αρένα κριτικής για τις επιλογές του πρωθυπουργού.\nΝα φέρει δηλαδή τους συνέδρους προ τετελεσμένων γεγονότων προκειμένου να αποφύγει την εσωστρέφεια.


Από MixKa\t 13:15 - 14/04/2018 Τελευταία Ενημέρωση 14:48 - 14/04/2018\nΤο πώς ρυθμίζονται χρέη επιχειρήσεων έως 50.000 ευρώ εξηγεί η διευκρινιστική εγκύκλιος της Ειδικής Γραμματείας Διαχείρισης Ιδιωτικού Χρέους που αναρτήθηκε στην ηλεκτρονική σελίδα της.\n«Στις 29 Νοεμβρίου 2017 δημοσιεύθηκε στην Εφημερίδα της Κυβερνήσεως η υπ’ αριθμ. 130060/27.11.2017 κοινή υπουργική απόφαση «Απλοποιημένη διαδικασία ρύθμισης οφειλών επιχειρήσεων που δεν ξεπερνούν συνολικά το ποσό των πενήντα χιλιάδων ευρώ (50.000,00 ευρώ) στο πλαίσιο υπαγωγής τους στον ν. 4469/2017 «Εξωδικαστικός Μηχανισμός Ρύθμισης Οφειλών Επιχειρήσεων και άλλες διατάξεις».\nΕπισημαίνεται ότι στα πλαίσια της απλοποιημένης διαδικασίας υπαγωγής στις ρυθμίσεις του Ν. 4469/2017 οι πιστωτές διατηρούν το δικαίωμα να προβούν σε εξατομικευμένη αξιολόγηση βιωσιμότητας, σύμφωνα με τις εσωτερικές διαδικασίες οργάνωσης τους, προκειμένου να εκτιμήσουν την ικανότητα αποπληρωμής του οφειλέτη.\nΗ διαφορά των 50,41 ευρώ κατανέμεται συμμέτρως στους θεσμικούς πιστωτές (Δημόσιο, ΚΕΑΟ και Τράπεζες) ανάλογα με την απαίτησή τους και ο αριθμός των δόσεων μειώνεται αναλόγως».


Το One Channel καταγράφει την ελληνική βοήθεια στην Αλβανία | in.gr\n30 Νοεμβρίου 2019, 22:44\nΟ φονικός σεισμός στην Αλβανία άφησε πίσω του χιλιάδες άστεγους. Άμεση ήταν όμως η ανταπόκριση και η κινητοποιήση του Ελληνικού Ερυθρού Σταυρού.\nΟ φονικός σεισμός στην Αλβανία άφησε πίσω του χιλιάδες άστεγους. Άμεση ήταν όμως η ανταπόκριση και η κινητοποίηση του Ελληνικού Ερυθρού Σταυρού.\nΟ απεσταλμένος του One Channel Λεωνίδας Καπερναράκος κατέγραψε αποκλειστικές εικόνες. Οι ανάγκες στους καταυλισμούς που στήθηκαν για να φιλοξενήσουν τους σεισμοπαθείς ακόμα και στα πιο βασικά αγαθά είναι τεράστιες.\nΟι εθελοντές του Ερυθρού Σταυρού έχουν είδη συγκεντρώσει την πρώτη βοήθεια.\nΚαι στα νοσοκομεία της γείτονας χώρας οι ανάγκες τόσο σε υλικά όσο και σε ανθρώπινο δυναμικό είναι πολύ μεγάλες καθώς υπάρχουν περισσότεροι από χίλιοι τραυματίες. Ο Ιατρικός Σύλλογος Αθηνών με μια ομάδα 5 εξειδικευμένων γιατρών έθεσε τις υπηρεσίες του στην διάθεση του Γενικού Νοσοκομείου των Τιράνων.\nΟι Έλληνες γιατροί δεν θα καλύψουν μόνο τις ανάγκες που υπάρχουν στα νοσοκομεία. Είναι έτοιμοι να προσφέρουν τις υπηρεσίες τους όπου χρειαστεί σε όλες τις πληγείσες περιοχές.\nΣχετικά άρθρα: ➤ Τίρανα : Αστυνομικός διοικητής κλέβει την ανθρωπιστική βοήθεια για τους σεισμόπληκτους ➤ Θρήνος δίχως τέλος στην Αλβανία : Στους 50 οι νεκροί – Σταμάτησαν οι επιχειρήσεις διάσωσης ➤ Ράμα προς Ελλάδα: Θαύμασα τους έλληνες διασώστες, ελπίζω κάποια στιγμή να σας μοιάσουμε\n07/07/2022 | 04:10\nBooks & Words Ελλάς – ΕΟΚ: Εμπιστευτικό: Το βιβλίο που φωτίζει άγνωστες πλευρές της ένταξης στην κοινότητα 59 λεπτά πριν\nΚοινοποίηση: Το One Channel καταγράφει την ελληνική βοήθεια στην Αλβανία


Να φέρουμε τα… κάτω-πάνω! – gatoulos\nΝα φέρουμε τα… κάτω-πάνω!\ngatoulos\tΠΟΛΙΤΙΚΗ\t 05/05/2014 0 Minutes\n“… Στις ευρωεκλογές, ανάλογα με την πολιτική μας κατεύθυνση ας στηρίξουμε υποψηφίους και σχήματα που, παρά τις αδυναμίες τους, μπορούν να συμβάλουν θετικά. Μπορούμε να ψηφίσουμε τον Ζουράρι στους Ανεξάρτητους Έλληνες, μήπως και φέρει κάποιον ελληνικό αέρα στην αραχνιασμένη Ευρωβουλή, τον Πισσία στους Οικολόγους Πράσινους – και όσοι ελπίζουν στην σωτηρία από την εγκατάλειψη του ευρώ μπορούν να ψηφίσουν φίλους μας, όπως η Βίκυ Φερτάκη στο κόμμα της Δραχμής ή στο ΑΣΚΕ και αλλού. Και επειδή, παρά τα όσα προαναφέραμε υπάρχουν και όσοι επιμένουν να ψηφίσουν ΣΥΡΙΖΑ, ας επιλέξουν στο ψηφοδέλτιό του κάποιες επιλογές που τουλάχιστον δεν είναι εθνομηδενιστικές – και όλοι τις γνωρίζουμε….”\nPrevious Post Εμπρός της Γης οι κολασμένοι\nNext Post Η κυριότερη απειλή κατά της δημοκρατίας στην ΕΕ είναι η ίδια η ΕΕ


Αυξημένα ποσοστά για τους Οικολόγους Πράσινους στις Δημοτικές Εκλογές στη Γαλλία - arthro.gr\nΑυξημένα ποσοστά για τους Οικολόγους Πράσινους στις Δημοτικές Εκλογές στη Γαλλία\nΕν αναμονή των τελικών αποτελεσμάτων\nΣτις Κυριακή, 28 Ιουνίου, 2020\nΑυξημένα κατά πολύ παρουσιάζονται τα ποσοστά των Οικολόγων Πράσινων στη Γαλλία, στον β’ γύρο των Δημοτικών εκλογών κατά τα Exit Poll.\nΗ Le Figaro σημειώνει, ότι οι Οικολόγοι αποδεικνύουν και στον β’ γύρο των εκλογών στη Γαλλία τη δυναμική τους, με την Μπορντό ν’αποτελεί τον σημαντικότερο δήμο από πλευράς βαρύτητας και συμβολισμού γι’αυτούς.\nΝικητής στην δημοτική αναμέτρηση της Χάβρης, αναδείχθηκε ο πρωθυπουργός της Γαλλίας, Εντουάρ Φιλίπ.\nΠληροφορίες του TF1/LCI TV, αναφέρουν ότι επικράτησε των αντιπάλων του με ποσοστό 58.8% των ψήφων.\n«Είμαστε χαρούμενοι στη Χάβρη, θα γιορτάσουμε αυτήν τη νίκη», δήλωσε ο Φιλίπ.\nΠαρά την θέση πρωθυπουργού την οποία κατέχει, το γαλλικό Σύνταγμα επιτρέπει στον Φιλίπ να ορίσει έναν αναπληρωτή στην θέση του δημάρχου της Χάβρης όσο εκείνος θα παραμένει πρωθυπουργός.\nΠαρόλα αυτά τόσο η νίκη του, όσο και η συμμετοχή του στις εκλογές, δημιουργούν σενάρια ενδεχόμενου κυβερνητικού ανασχηματισμού.\nΑπό την πλευρά του, ο πρόεδρος της Γαλλίας Εμανουέλ Μακρόν συνεχάρη τον Γάλλο πρωθυπουργό για μια «όμορφη νίκη».\nΟι δύο άνδρες θα βρεθούν αύριο το πρωί για μια κατ’ ιδίαν συνάντηση, σύμφωνα με δηλώσεις αξιωματούχου του Ελιζέ στο Reuters.\nΑνήσυχος εμφανίζεται ο Εμανουέλ Μακρόν ωστόσο, για την τεράστια αποχή, με αυτή να εκτιμάται στο 60% σύμφωνα με τους δημοσκόπους.\nΌσον αφορά την Γαλλική πρωτεύουσα, τα πρώτα αποτελέσματα και τα Exit Poll, δείχνουν επανεκλογή της νυν Δημάρχου του Παρισιού. Τα Exit Poll προβλέπουν πως η Ινταλγκό λαμβάνει 49,5% έναντι 31,7% για την αντίπαλό της από το κόμμα της Δεξιάς στη Γαλλία, Ρατσιντά Ντατί.\nFrance, Ipsos Exit poll:\nParis local election\nParis en commun-S&D|G/EFA|GUE/NGL: 49% (-4)\nEngagés pour changer Paris-EPP: 33%\nEnsemble pour Paris-RE: 14%\n+/- vs. 2014 election result pic.twitter.com/K6W9R32qmi\nΜε 25% πρόθεση ψήφου, στον πρώτο γύρο, η Ρασίντα Ντατί, υποψήφια των Ρεπουμπλικανών (LR) στις δημοτικές εκλογές για το Παρίσι, ξεπερνούσε την σοσιαλίστρια νυν δήμαρχο Αν Ινταλγκό (23%), σύμφωνα με έρευνα της εταιρείας Odoxa την οποία δημοσίευσε η Le Figaro την Τετάρτη 19 Φεβρουαρίου.\nΤην ίδια ώρα, το ακροδεξιό κόμμα RN φαίνεται να κατακτά την πόλη Περπινιάν, στη νότια Γαλλία, όπως καταδεικνύει το exit poll της Ifop-Fiducial. Η επιβεβαίωση αυτής της πρόβλεψης θα σημάνει και την πρώτη νίκη στην ιστορία του κόμματος της Μαρίν Λεπέν σε πόλη με πληθυσμό άνω των 100.000 κατοίκων.\nΟ Λουί Αλιό, ο πρώην σύντροφος της Λεπέν, φαίνεται να επικρατεί στον β’ γύρο με ποσοστό 54% των ψήφων έναντι 46% του συντηρητικού δημάρχου Ζαν Μαρκ Πουζόλ, σύμφωνα με το exit poll.\nΓαλλίαΕκλογέςΕμανουέλ ΜακρόνΕντουάρ ΦιλίπΜαρίν ΛεπένΜισέλ Ινταλγκό\nΟι ένοπλες δυνάμεις αναλαμβάνουν τους ελέγχους για κορονοϊό στα νησιά\nΠορεία προς το πρωτάθλημα για τον Ολυμπιακό εντός ΟΑΚΑ\nΤο εθνικό UAV τακτικού επιπέδου προχωρά με γοργούς ρυθμούς\nΒούτσης: Θέμα δημοκρατίας η επιστροφή των ΜΜΕ στην πολυφωνία\nΟ Ολυμπιακός αντίπαλος της ΑΕΚ στον τελικό, νίκησε με 2-0 τον ΠΑΟΚ\nΠέτσας: “Να ζητήσει συγγνώμη ο κ. Βαρουφάκης”\nΕΕΧ για θέματα Πανελληνίων: «Κάθε φέτος και χειρότερα»\nΚικίλιας: “Τα μέτρα θα αίρονται σταδιακά”\nΆνοιξε ο Πύργος του Άιφελ έπειτα από τρεις μήνες!\nΠέμπτη, 25 Ιουνίου, 2020\nΠροεδρικές εκλογές στην Πολωνία